
Απελευθέρωση της αγοράς ηλεκτρικής ενέργειας - 
Ρύθμιση θεμάτων ενεργειακής πολιτικής και λοιπές 
■διατάξεις. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Η παραγωγή, η μεταφορά, η διανομή και η προμήθεια 
ηλεκτρικής ενέργειας στην ελληνική επικράτεια διενερ- 
γούνται σύμφωνα με τους κανόνες του νόμου αυτού. 
Οι σχετικές υπηρεσίες και δραστηριότητες είναι κοινής 
ωφέλειας. 

Άρθρο 2 
Ορισμοί 

Για την εφαρμογή του νόμου αυτού: 

Απόκλιση Παραγωγής-Ζή τησης. είναι η διαφορά σε 
κιλοβατώρες (ΚννΗ) μεταξύ της ποσότητας ηλεκτρικής 
ενέργειας με την οποία ορισμένη εγκατάσταση κατόχου 
άδειας παραγωγής ή προμήθειας τροφοδότησε το Σύ¬ 
στημα και της ποσότητας ηλεκτρικής ενέργειας που 
καταναλώθηκε από Πελάτες του, σε δεδομένη χρονική 
περίοδο. 

Δημόσιος Τομέας, είναι αυτός που ορίζεται με την 
παρ. 1 του άρθρου 14 του ν. 2190/1994 (ΦΕΚ 28 Α'). 

Διασύνδεση, είναι οι γραμμές, οι εγκαταστάσεις και 
οι μετρητές που χρησιμοποιούνται για τη μεταφορά 
ηλεκτρικής ενέργειας μέσω του Συστήματος από ή 
προς την ελληνική επικράτεια. 

Δίκτυο, είναι το δίκτυο διανομής ηλεκτρικής ενέργειας 
της Δημόσιας Επιχείρησης Ηλεκτρισμού (Δ.Ε.Η.) που 
είναι εγκατεστημένο στην ελληνική επικράτεια, το οποίο 
αποτελείται από γραμμές μέσης και χαμηλής τάσης και 
εγκαταστάσεις διανομής ηλεκτρικής ενέργειας, καθώς 
και από γραμμές και εγκαταστάσεις υψηλής τάσης που 
έχουν ενταχθεί στο δίκτυο αυτό. 

Δραστηριότητα Ηλεκτρικής Ενέργειας, είναι καθεμία 
από τις επιχειρηματικές δραστηριότητες παραγωγής, 


μεταφοράς, διανομής ή προμήθειας ηλεκτρικής ενέρ¬ 
γειας. 

Επικουρικές-Υπηρεσίες, είναι α αναγκαίες υπηρεσίες 
για τη λειτουργία του Συστήματος ή του Δικτύου και 
ιδίως η παροχή αέργου ισχύος, η ρύθμιση της συχνό¬ 
τητας και η παρακολούθηση της διακιψανσης φορτίου. 

Επιλόγων Πελάτης, είναι το πρόσωπο που έχει δι¬ 
καίωμα επιλογής προμηθευτή ηλεκτρικής ενέργειας, την 
οποία χρησιμοποιεί για δική του αποκλειστικώς χρήση. 

Μη Διασυνδεδεμένα Νησιά, είναι τα νησιά της ελλη¬ 
νικής επικράτειας, των οποίων το δίκτυο διανομής 
ηλεκτρικής ενέργειας δεν συνδέεται με το Σύστημα και 
το δίκτυο διανομής της ηπειρωτικής χώρας. 

Μη Επιλόγων Πελάτης, είναι το πρόσωπο που δεν 
έχει δικαίωμα επιλογής προμηθευτή ηλεκτρικής ενέρ¬ 
γειας και χρησιμοποιεί την ηλεκτρική ενέργεια για δική 
του αποκλειστικώς χρήση. 

Οριακή Τιμή Συστήματος, είναι η πιο υψηλή προσφερ- 
θείσα τιμή παραγωγής της ενεργού ισχύος που εντάσ¬ 
σεται στο Σύστημα σε δίεδομένη χρονική περίοδο. 

Πελάτες, είναι οι Επιλέγοντες Πελάτες κοκ οι Μη 
Επιλέγοντες Πελάτες. 

Προμήθεια, είναι η πώληση ηλεκτρικής ενέργειας 
στους Πελάτες. Συμπεριλαμβάνεται η εισαγωγή ηλε¬ 
κτρικής ενέργειας από έναν Επιλέγοντα Πελάτη για 
δική του αποκλειστικώς χρήση. 

Ολοκληρωμένη Επιχείρηση Ηλεκτρικής Ενέργειας, εί¬ 
ναι η επιχείρηση που είναι καθέτως ή οριζοντίως ολο¬ 
κληρωμένη. 

Καθέτως Ολοκληρωμένη Επιχείρηση, είναι η επιχεί¬ 
ρηση που ασκεί δύο τουλάχιστον από τις δραστηριό¬ 
τητες: παραγωγής, μεταφοράς, διανομής ηλεκτρικής 
ενέργειας. 

Οριζοντίως Ολοκληρωμένη Επιχείρηση είναι η επι¬ 
χείρηση που ασκεί μια τουλάχιστον από τις δραστη¬ 
ριότητες παραγωγής ή μεταφοράς ή διανομής ηλεκτρι¬ 
κής ενέργειας, καθώς και άλλη δραστηριότητα άσχετη 
με την ηλεκτρική ενέργεια. 

Σύστημα, είναι οι γραμμές υψηλής τάσης, οι εγκατε¬ 
στημένες στην ελληνική επικράτεια διασυνδέσεις και 
όλες οι εγκαταστάσεις, εξοπλισμός και εγκαταστάσεις 
ελέγχου που απαιτούνται για την ομαλή, ασφαλή και 
αδιάλειπτη διακίνηση ηλεκτρικής ενέργειας από έναν 
σταθμό παραγωγής σε έναν υποσταθμό, 1 από έναν υπο- 

σταθμό σε έναν άλλο ή προς ή από οποιαδήποτε 
διασύνδεση. Στο Σύστημα δεν περιλαμβάνονται οι ε¬ 
γκαταστάσεις παραγωγής ηλεκτρικής ενέργειας, οι 
γραμμές και εγκαταστάσεις υψηλής τάσης που έχουν 
ενταχθεΐ στο Δίκτυο, καθώς και το Δίκτυο των Μη 
Διασυνδεδεμένων Νησιών. 

Αυτοπαραγωγός, είναι ο παραγωγός, ο οποίος πα¬ 
ράγει ηλεκτρική ενέργεια κυρίως για δική του χρήση. 

Παραγωγός από Ανανεώσιμες Πηγές Ενέργειας, είναι 
ο παραγωγός, ο οποίος παράγει ηλεκτρική ενέργεια 
από Ανανεώσιμες Πηγές Ενέργειας (Α.Π.Ε.). 

Παραγωγή ηλεκτρικής ενέργειας από Α.Π.Ε., είναι η 
ηλεκτρική ενέργεια η προερχόμενη από: 

1. Την εκμετάλλευση αιολικής ή ηλιακής ενέργειας ή 
βιομάζας ή βιοαερίου. 

2. Την εκμετάλλευση γεωθερμικής ενέργειας, εφόσον 
το δικαίωμα εκμετάλλευσης του σχετικού γεωθερμικού 
δυναμικού έχει παραχωρηθεΙ στον ενδιαφερόμενο, σύμ¬ 
φωνα με τις ισχύουσες κάθε φορά διατάξεις. 

3. Την εκμετάλλευση ενέργειας από τη θάλασσα. 

4. Την εκμετάλλευση υδάτινου δυναμικού με μικρούς 
υδροηλεκτρικούς σταθμούς ισχύος μέχρι 10 Μ\ΛΛ 

5. Συνδυασμό των ανωτέρω. 

6. Τη συμπαραγωγή, με χρήση των πηγών ενέργειας, 
ίων (1), (2) και συνδυασμό τους. 

Συμπαραγωγή, είναι η παραγωγή ηλεκτρικής ενέρ¬ 
γειας που γίνεται: 

(α) Από ανάκιηοη απορριπτόμενης θερμότητας ή 

(β) Με την ενεργειακή αξιοποίηση των μη τοξικών 
και μη επικίνδυνων για το περιβάλλον βιομηχανικών 
υποπαραγώγων μονάδων νομίμως εγκατεστημένων στην 
ελληνική επικράτεια. Ως βιομηχανικά υποπαράγωγα 
νοούνται και παράγωγα-κατάλοιπα της συγκεκριμένης 
βιομηχανίας, τα οποία αποδεσμεύονται από την παρα¬ 
γωγική διαδικασία, ή ,· 

(γ) Σε συνδυασμό με την παραγωγή θερμότητας και 
είναι εξασφαλισμένη η διάθεση της παραγόμενης θερ¬ 
μότητας για την κάλυψη άμεσα θερμικών ή και έμμεσα 
ψυκτικών φορτίων. Επιπλέον, εφόσον η συμπαραγωγή 
δεν γίνεται αποκλειστικά με χρήση Α.Π.Ε., η σχέση 
δυναμικοτήτων της ηλεκτρικής και της θερμικής ισχύος 
της εγκατάστασης συμπαραγωγής και η εφαρμοζόμενη 
τεχνολογία πρέπει να εξασφαλίζουν συνολικό ετήσιο 
βαθμό απόδοσης της εγκατάστασης συμπαραγωγής, 
υπολογιζόμενα στην ωφέλιμα χρησιμοποιούμενη θερ¬ 
μότητα, τουλάχιστον 65% και ειδικά στην περίπτωση 
που χρησιμοποιείται τεχνολογία συνδυασμένου κύκλου 
75%. Ειδικά στην περίπτωση αυτοπαραγωγών του τρι- 
τογενή τομέα το ελάχιστο όριο για τον ως άνω ορι¬ 
ζόμενο συνολικό ετήσιο βαθμό απόδοσης ορίζεται σε 
60%. 

Άρθρο 3 

Κρατική εποπτεία και γενικές αρχές 

1, Η άσκηση Δραστηριότητας Ηλεκτρικής Ενέργειας 
τελεί υπό την εποπτεία του Κράτους, η οποία ασκείται 
από τον Υπουργό Ανάπτυξης στο πλαίσιο του μακρο¬ 
χρόνιου ενεργειακού σχεδιασμού της Χώρας. 

Ο μακροχρόνιος ενεργειακός σχεδιασμός της Χώρας 
λαμβάνει υπόψη του τα υπάρχοντα και πιθανολογούμενα 
ενεργειακά αποθέματα σε εθνικό, περιφερειακό και διε¬ 
θνές επίπεδο, καθώς και τις τάσεις της διεθνούς αγοράς 
και αποσκοπεί: 

α) στην ασφάλεια του ενεργειακού εφοδιασμού της 
Χώρας, 

β) στην προστασία του περιβάλλοντος, στο πλαίσιο 
και των διεθνών υποχρεώσεων της Χώρας, 


γ) στην ισόρροπη περιφερειακή ανάπτυξη της Χώρας, 
δ) στην παραγωγικότητα και ανταγωνιστικότητα της 
εθνικής οικονομίας και την επίτευξη υγιούς ανταγωνι¬ 
σμού με στόχο τη μείωση του κόστους ενέργειας για 
το σύνολο των χρηστών και καταναλωτών. 

Ο μακροχρόνιος ενεργειακός σχεδιασμός διαμορφώ¬ 
νεται σε πενταετή και δεκαετή κυλιόμενη βάση και 
προσλαμβάνει τη μορφή απόφασης του Υπουργού Α¬ 
νάπτυξης η οποία γνωστοποιείται στην αρμόδια Διαρκή 
Επιτροπή της Βουλής. Πριν από την έκδοση της σχε¬ 
τικής απόφασης ο Υ πουργός Ανάπτυξης ζητά τη γνώμη 
της Ρ.Α.Ε., των παραγωγικών φορέων, της Οικονομικής 
και Κοινωνικής Επιτροπής και ειδικών επιστημόνων. 

2. Το Κράτος μεριμνά για τον εκσυγχρονισμό και την 
ανάπτυξη των Δραστηριοτήτων Ηλεκτρικής Ενέργειας, 
για την εξασφάλιση, υπό συνθήκες ανταγωνισμού, της 
παροχής τεχνικώς αξιόπιστης και οικονομικώς προσιτής 
ηλεκτρικής ενέργειας στους καταναλωτές και για την 
εφαρμογή των κανόνων της σταδιακής απελευθέρωσης 
της αγοράς ηλεκτρικής ενέργειας. 

3. Για την άσκηση Δραστηριότητας Ηλεκτρικής Ε¬ 
νέργειας απαιτείται προηγούμενη άδεια, η οποία χορη¬ 
γείται από τον Υπουργό Ανάπτυξης ύστερα από γνω¬ 
μοδότηση της Ρυθμιστικής Αρχής Ενέργειας (Ρ.Α.Ε.). 
Οι επιχειρήσεις που ασκούν Δραστηριότητα Ηλεκτρικής 
Ενέργειας υποχρεούνται: 

α. Να ασκούν τη δραστηριότητά τους και να παρέχουν 
τις υπηρεσίες τους σύμφωνα με τις διατάξεις του νόμου 
αυτού και με τις πράξεις που εκδίδονται κατ' εξουσιο¬ 
δότησή του και τους όρους και τις προϋποθέσεις που 
περιλαμβάνονται στις άδειες. 

β. Να τηρούν τις αρχές της ίσης μεταχείρισης και 
της μη διάκρισης των χρηστών για τις υπηρεσίες που 
παρέχουν υπό καθεστώς αποκλειστικών δικαιωμάτων. 

γ. Να λειτουργούν και να παρέχουν τις υπηρεσίες 
τους με σκοπό την επίτευξη ανταγωνιστικής αγοράς 
ηλεκτρικής ενέργειας, με την επιφύλαξη της τήρησης 
των υποχρεώσεων παροχής υπηρεσιών κοινής ωφέ¬ 
λειας. 

4. Ο Υπουργός Ανάπτυξης και η Ρ.Α.Ε. ασκούν τις 
αρμοδιότητες που τους παρέχονται με τον νόμο αυτόν 
και τις πράξεις που εκδίδονται κατ' εξουδιοδότησή του, 
με τέτοιο τρόπο ώστε: 

α) Να προστατεύεται το φυσικό περιβάλλον από τις 
επιπτώσεις των Δραστηριοτήτων Ηλεκτρικής Ενέργειας. 

β) Να ικανοποιείται το σύνολο των ενεργειακών α¬ 
ναγκών της Χώρας. 

γ) Να ελέγχεται αν οι κάτοχοι άδειας παραγωγής ή 
προμήθειας ηλεκτρικής ενέργειας μπορούν να χρημα¬ 
τοδοτούν τις δραστηριότητες για τις οποίες τους χο¬ 
ρηγήθηκε άδεια. 

δ) Να προάγεται ο υγιής ανταγωνισμός στους τομείς 
της παραγωγής και προμήθειας ηλεκτρικής και κάθε 
άλλης μορφής ενέργειας. 

ε) Να προστατεύονται τα συμφέροντα των κατανα¬ 
λωτών και ιδίως οι τιμές, οι όροι προμήθειας, η ασφάλεια 
εφοδιασμού, η τακτική παροχή και η ποιότητα των 
παρεχόμενων υπηρεσιών προμήθειας ηλεκτρικής και 
κάθε άλλης μορφής ενέργειας. 

στ) Να προάγεται η χρήση αποδοτικών και οικονομικών 
μεθόδων και πρακτικών από τους κατόχους άδειας, 
καθώς και η αποδοτική και οικονομική χρήση της ηλε¬ 
κτρικής και κάθε άλλης μορφής ενέργειας που προμη¬ 
θεύονται οι καταναλωτές. 

ζ) Να λαμβάνονται υπόψη οι δαπάνες στις οποίες 
προβαίνουν οι κάτοχοι άδειας για την έρευνα, ανάπτυξη 
και χρήση νέων τεχνικών μεθόδων και διαδικασιών για 
την παραγωγή, μεταφορά, διανομή ή προμήθεια ηλε- 

κτρικής ή άλλης μορφής ενέργειας. 

η) Να προστατεύεται το κοινό από κινδύνους που 
δημιουργούνται από τις ενεργειακές δραστηριότητες 
και να τηρούνται οι κανόνες υγιεινής και ασφάλειας 
όσων απασχολούνται στις δραστηριότητες αυτές. 

ΚΕΦΑΛΑΙΟ Β' 

ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ (Ρ.Α.Ε.) 

Άρθρο 4 

Σύσταση της Ρ.Α.Ε. 

1. Συνιστάται ανεξάρτητη διοικητική αρχή με την 
επωνυμία "Ρυθμιστική Αρχή Ενέργειας" (Ρ.Α.Ε.) και έδρα 
την Αθήνα. 

2. Η Ρ.Α.Ε. έχει διοικητική και οικονομική αυτοτέλεια 
και εποπτεύεται από τον Υπουργό Ανάπτυξης ως προς 
τον έλεγχο νομιμότητας των πράξεών της και την 
κίνηση πειθαρχικού ελέγχου κατά των μελών της. 

3. Η Ρ.Α.Ε. συγκροτείται από πέντε (5) μέλη τα οποία 
διακρίνονται για την επιστημονική τους κατάρπση και 
την επαγγελματική τους ικανότητα και διαθέτουν εξει- 
δικευμένη εμπειρία σε θέματα αρμοδιότητάς της. 

4. Τα μέλη της Ρ.Α.Ε. διορίζονται με απόφαση του 
Υ πουργού Ανάπτυξης, μετά από προκήρυξη που δημο¬ 
σιεύεται σε δύο ημερήσιες εφημερίδες πανελλήνιας 
κυκλοφορίας. Με την ίδια απόφαση ορίζονται ως Πρόε¬ 
δρος και Αντιπρόεδρος της Ρ.Α.Ε. δύο από τα μέλη 
της. Η απόφαση δημοσιεύεται στην Εφημερίδα της 
Κυβερνήσεως. 

Πριν από το διορισμό, διατυπώνεται η γνώμη της 
αρμόδιας επιτροπής της Βουλής, κατά τα οριζόμενα 
στον Κανονισμό της Βουλής, ως προς τους προτεινό- 
μένους για τη θέση του Προέδρου και του Αντιπροέδρου. 

5. Η θητεία των μελών της Ρ.Α.Ε. είναι πενταετής 
και μπορεί να ανανεωθεί μία μόνο φορά. 

Κατά τη διάρκεια της θητείας τους τα μέλη της Ρ.Α.Ε. 
δεν ανακαλούνται. 

Εάν κατά τη διάρκεια της θητείας κενωθεί για ο- 
ποιονδήποτε λόγο θέση μέλους, διορίζεται νέο μέλος 
για το υπόλοιπο της θητείας του μέλους που αποχώ¬ 
ρησε. Κατά την πρώτη συγκρότηση της Ρ.Α.Ε., η θητεία 
του Προέδρου και ενός μέλους ορίζεται δετής, δύο 
μελών ορίζεται 4ετής και ενός μέλους ορίζεται 3ετής. 

6. Τα μέλη της Ρ.Α.Ε. εκπίπτουν αυτοδικαίως από τη 
θέση τους αν εκδοθεί σε βάρος τους αμετάκλητη 
καταδικαστική απόφαση για αδίκημα που συνεπάγεται 
κώλυμα διορισμού σε θέση δημόσιου υπαλλήλου ή έκ¬ 
πτωση δημόσιου υπαλλήλου, σύμφωνα με τις διατάξεις 
του Υπαλληλικού Κώδικα. 

7. Η ιδιότητα του μέλους αναστέλλεται αν εκδοθεί 
αμετάκλητο παραπεμπτικό βούλευμα για αδίκημα που 
συνεπάγεται κώλυμα διορισμού σε θέση δημόσιου υ¬ 
παλλήλου ή έκπτωση δημόσιου υπαλλήλου, σύμφωνα 
με τις διατάξεις του Υπαλληλικού Κώδικα και μέχρι να 
εκδοθεί αμετάκλητη αθωωτική απόφαση. Αν ανασταλεί 
η ιδιότητα μέλους διορίζεται αναπληρωματικό μέλος, 
με τη διαδικασία της παραγράφου 4. Η θητεία του 
αναπληρωματικού μέλους διαρκεί όσο διαρκεί η ανα¬ 
στολή. 

8. Τα μέλη της Ρ.Α.Ε. είναι ανώτατοι κρατικοί λει¬ 
τουργοί με πλήρη απασχόληση και έχουν προσωπική 
και λειτουργική ανεξαρτησία. 

9. Κατά τη διάρκεια της θητείας τους, τα μέλη της 
Ρ.Α.Ε. απαγορεύεται να είναι εταίροι, μέτοχοι, μέλη 
διοικητικού συμβουλίου, διαχειριστές, υπάλληλοι, τεχνι¬ 
κοί ή άλλοι σύμβουλοι ή μελεπηές σε επιχείρηση, η 
οποία αναπτύσσει δραστηριότητα στον τομέα της ε¬ 
νέργειας. 


Αν μέλη της ΡΑ Ε. κατέχουν εταιρικά μερίδια ή 
μετοχές των πιο πάνω επιχειρήσεων, τις οποίες έχουν 
αποκτήσει πριν από το διορισμό τους από οποιαδήποτε 
αιτία ή κατά τη διάρκεια της θητείας τους μόνον από 
κληρονομική διαδοχή, οφείλουν να υποβάλουν στο Υ¬ 
πουργείο Ανάπτυξης δήλωση, με την οποία αναλαμβά¬ 
νουν την υποχρέωση να απέχουν κατά τη διάρκεια της 
θητείας τους από την ενάσκηση των δικαιωμάτων συμ¬ 
μετοχής και ψήφου στα όργανα διοίκησης, διαχείρισης 
και ελέγχου των επιχειρήσεων. Στην (δια υποχρέωση 
υπόκεινται και οι σύζυγοί τους. 

10. Τα μέλη της Ρ.Α.Ε. περιλαμβάνονται στους κατά 
το άρθρο 24 του ν. 2429/1996 (ΦΕΚ 155 Α') υποχρέους 
προς υποβολή δήλωσης περιουσιακής κατάστασης. 

11. Με κοινή απόφαση των Υπουργών Οικονομικών 
και Ανάπτυξης καθορίζονται οι αποδοχές του Προέδρου, 
του Αντιπροέδρου και των μελών της Ρ.Α.Ε., κατά 
παρέκκλιση κάθε γενικής και ειδικής διάταξης. 

12. Η Ρ.Α.Ε. στις σχέσεις της με τις άλλες αρχές 
και τους τρίτους, καθώς και ενώπιον των δικαστηρίων, 
εκπροσωπείται από τον Πρόεδρό της, όταν δε αυτός 
απουσιάζει ή κωλύεται από τον Αντιπρόεδρό της. Ο 
Πρόεδρος της Ρ.Α.Ε. μπορεί με αποφάσεις του να 
εξουσιοδοτεί άλλα μέλη της Ρ.Α.Ε. ή μέλη της Γραμ¬ 
ματείας να ενεργούν για λογαριασμό του και να τον 
εκπροσωπούν για συγκεκριμένη πράξη ή ενέργεια ή 
κατηγορία πράξεων ή ενεργειών. 

13. Η Ρ.Α.Ε. συνέρχεται σε πρώτη συνεδρίαση, μέσα 
σε έναν (1) μήνα από τη δημοσίευση στην Εφημερίδα 
της Κυβερνήσεως της απόφασης διορισμού των μελών 
της. 

14. Μέλος της Ρ.Α.Ε., που προέρχεται από φορέα 
του δημόσιου τομέα, επανέρχεται αυτοδικαίως μετά τη 
λήξη της θητείας του στη θέση που κατείχε πριν από 
το διορισμό του. Η θητεία του στη Ρ.Α.Ε. λογίζεται ως 
πραγματική υπηρεσία για όλες τις συνέπειες και κατά 
τη διάρκειά της δεν διακόπτεται η βαθμολογική και 
μισθολογική του εξέλιξη. Αν η θέση που κατείχε ή στην 
οποία έχει εξελιχθεί δεν είναι κενή ή έχει καταργηθεί, 
επανέρχεται σε ομοιόβαθμη προσωρινή θέση του κλάδου 
του, που συνιστάται αυτοδικαίως και καταργείται με την 
αποχώρησή του από τον φορέα. Μέλος της Ρ.Α Ε„ 
υπαγόμενο στον Κώδικα Κατάστασης Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ., 
εάν κατά τη διάρκεια της θητείας του προαχθεί με 
αίτησή του στην υπηρεσία από την οποία προέρχεται 
στο βαθμό του Διευθυντή ή του Γενικού Διευθυντή, 
επιστρέφει στην υπηρεσία του και ο διορισμός του ως 
μέλος της Ρ.Α.Ε. ανακαλείται αυτοδίκαια. 

Άρθρο 5 

Αρμοδιότητες της Ρ.Α.Ε. 

1. Η Ρ.Α.Ε. έχει τις εξής αρμοδιότητες: 

α Παρακολουθεί και ελέγχει τη λειτουργία της αγοράς 
ενέργειας σε όλους τους τομείς της και εισηγείται στα 
αρμόδια όργανα τη λήψη των αναγκαίων μέτρων για 
την τήρηση των κανόνων του ανταγωνισμού και την 
προστασία των καταναλωτών. 

β. Γνωμοδοτεί για τη χορήγηση των αδειών που 
προβλέπονται από τις διατάξεις του νόμου αυτού για 
τις Δραστηριότητες στον τομέα της Ηλεκτρικής Ενέρ¬ 
γειας, διοργανώνει, παρακολόυθεί και ελέγχει τις δια¬ 
δικασίες χορήγησης αδειών και ελέγχει τον τρόπο 
ασκήσεως των δικαιωμάτων που παρέχονται με αυτές. 

γ. Συλλέγει, οργανώνει, επεξεργάζεται και αξιολογεί, 
υπό τον όρο της εχεμύθειας και της προστασίας του 
επιχειρηματικού και άλλων απορρήτων, καθώς και της 

προσταόίας των δεδομένων προσωπικού χαρακτήρα, τα 
αναγκαία για την εκπλήρωση της αποστολής της τε¬ 
χνικά, οικονομικά, λογιστικά, εμπορικά και άλλα συναφή 
στοιχεία, που αφορούν τα πρόσωπα που ασκούν δρα¬ 
στηριότητα στον τομέα της ενέργειας. 

δ. Επιβάλλει στους παραβάτες των διατάξεων του 
νόμου αυτού και των πράξεων που εκδίδονται κατ' 
εξουσιοδότησή τους, τα πρόστιμα που προβλέπονται 
στο άρθρο 33 του νόμου αυτού. 

ε. Συνεργάζεται με αντίστοιχες αρχές άλλων κρατών 
ή με διεθνείς οργανισμούς και συμμετέχει σε δραστη¬ 
ριότητες των εν λόγω αρχών και οργανισμών. 

στ. Ενημερώνει την Επιτροπή της Ευρωπαϊκής Ένω¬ 
σης για την απελευθέρωση της αγοράς ηλεκτρικής 
ενέργειας, κατ' εφαρμογή της παρ. 4 του άρθρου 19 
της Οδηγίας 96/92/Ε.Κ., που δημοσιεύθηκε στην Επί¬ 
σημη Εφημερίδα των Ευρωπαϊκών Κοινοτήτων τεύχος 
1_27 της 30ής Ιανουαρίου 1997, καθώς και για την 
απελευθέρωση της αγοράς φυσικού αερίου, κατ' εφαρ¬ 
μογή της παρ. 9 του άρθρου 18 της Οδηγίας 98/30/Ε.Κ., 
που δημοσιεύθηκε στην Επίσημη Εφημερίδα των Ευ¬ 
ρωπαϊκών Κοινοτήτων τεύχος 1.204 της 21ης Ιουλίου 
1998. 

2. α. Από τη δημοσίευση του νόμου αυτού στην 
Εφημερίδα της Κυβερνήσεως καταργούνται τα άρθρα 
1 και 2 του ν. 2364/1995 (ΦΕΚ 252 Α ), όπως τροπο¬ 
ποιήθηκαν με τις παραγράφους 1 έως 5 του άρθρου 9 
του ν. 2528/1997 (ΦΕΚ 216 Α /21.10.1997). 

β. Όπου κατά την ισχύουσα νομοθεσία προβλέπεται 
γνώμη ή πρόταση του Σώματος Ενεργειακού Ελέγχου 
και Σχεδιασμού, αυτή διατυπώνεται από τη Ρ.Α.Ε.. Οι 
αρμοδιότητες του Σώματος Ενεργειακού Ελέγχου και 
Σχεδιασμού που προβλέπονται στην παρ. 5 του άρθρου 
4 του ν. 2364/1995 ασκούνται από τη Ρ.Α.Ε.. 

γ. Μέχρι την έναρξη λειτουργίας της Ρ.Α.Ε. οι πράξεις 
για την έκδοση των οποίων προβλέπεται γνώμη ή 
πρόταση της Ρ.Α.Ε. εκδίδονται χωρίς αυτήν. 

3. Με προεδρικά διατάγματα, που εκδίδονται με πρό¬ 
ταση του Υπουργού Ανάπτυξης, μπορεί να ανατίθενται 
στη Ρ.Α.Ε. και άλλες γνωμοδοτικές αρμοδιότητες που 
αφορούν τους τομείς παραγωγής, μεταφοράς, προμή¬ 
θειας και διανομής ηλεκτρικής και κάθε άλλης μορφής 
ενέργειας, να ορίζονται ο τρόπος και οι λεπτομέρειες 
άσκησης των αρμοδιοτήτων αυτών και να καθορίζονται 
οι ατομικές διοικητικές πράξεις και κανονιστικές απο¬ 
φάσεις που εκδίδονται ύστερα από γνώμη της Ρ.Α.Ε.. 

4. Κάθε πρόσωπο που είναι κάτοχος άδειας που 
προβλέπεται από τις διατάξεις του νόμου αυτού και 
κάθε πρόσωπο που έχει εξαιρεθεί από την υποχρέωση 
λήψεως άδειας σύμφωνα με τις διατάξεις του άρθρου 
10 του νόμου αυτού υποχρεούται να παρέχει αμέσως 
τα τεχνικά, οικονομικά, λογιστικά, εμπορικά και άλλα 
συναφή στοιχεία ή πληροφορίες που ζητούνται από τη 
Ρ.Α.Ε.. 

5. Οι πράξεις και αποφάσεις της Ρ.Α.Ε. καταχωρούνται 
σε ιδιαίτερο βιβλίο, εκτός εάν αφορούν την εθνική 
άμυνα και τη δημόσια ασφάλεια, οπότε καταχωρούνται 
σε ειδικό απόρρητο βιβλίο. 

6. Κατά των αποφάσεων της Ρ.Α.Ε. χωρεί αίτηση 
αναθεώρησης, η οποία ασκείται μέσα σε τριάντα (30) 
ημέρες από τη γνώση ή την κοινοποίηση της απόφασης. 
Η απόφαση που εκδίδεται επί της αιτήσεως αναθεώ¬ 
ρησης, εφόσον είναι εκτελεστή πράξη και όχι γνωμο- 
δοτικού χαρακτήρα, υπόκειται σε αίτηση ακυρώσεως σε 
πρώτο βαθμό ενώπιον του Διοικητικού Εφετείου Αθηνών. 
Κατά της απόφασης του Διοικητικού Εφετείου Αθηνών 
χωρεί έφεση ενώπιον του Συμβουλίου της Επικρατείας. 


Άρθρο 6 

Προϋπολογισμός της Ρ.Α.Ε. 

1. Ο προϋπολογισμός της Ρ.Α.Ε. προσαρτάται στον 
προϋπολογισμό του Υπουργείου Ανάπτυξης. 

2. Με κοινή απόφαση των Υπουργών Οικονομικών 
και Ανάπτυξης ρυθμίζεται ο τρόπος είσπραξης, από¬ 
δοσης και διαχείρισης των τελών για την έκδοση ή 
τροποποίηση των αδειών που προβλέπονται από το 
νόμο αυτόν, καθώς και τα τέλη που καταβάλλονται κάθε 
έτος για τη χρήση των αδειών αυτών. 

Άρθρο 7 

Γραμματεία της ΡΆ.Ε. 

1. Για την εκτέλεση της αποστολής της Ρ.Α.Ε. ι¬ 
δρύεται στη Ρ.Α.Ε. Γραμματεία. 

2. Με απόφαση της Ρ.Α.Ε. ορίζεται ο Προϊστάμενος 
της Γραμματείας και ο Αναπληρωτής του. 

3. Στη Ρ.Α.Ε. λειτουργεί και δικαστικό γραφείο του 
Νομικού Συμβουλίου του Κράτους σύμφωνα με τις δια¬ 
τάξεις που διέπουν το τελευταίο. Για το σκοπό αυτόν 
αυξάνονται οι θέσεις των Παρέδρων κατά μία (1). 

4. Για τη στελέχωση της Γραμματείας συνιστώνται 
πενήντα (50) θέσεις προσωπικού. Οι θέσεις διακρίνονται 
ως εξής: 

α) Τριάντα τρεις (33) θέσεις ειδικού επιστημονικού 
προσωπικού κατά την έννοια της παρ. 2 του άρθρου 
25 του ν. 1943/1991. 

β) Πέντε (5) θέσεις διοικητικού προσωπικού κατηγο¬ 
ρίας (ΠΕ). 

γ) Επτά (7) θέσεις διοικητικού προσωπικού κατηγορίας 
(ΔΕ). 

δ) Πέντε (5) θέσεις βοηθητικού προσωπικού κατηγο¬ 
ρίας (ΥΕ). 

5. Το ειδικό επιστημονικό προσωπικό προσλαμβάνεται 
με σύμβαση εργασίας ιδιωτικού δικαίου και σύμφωνα με 
τις διατάξεις της παρ. 3 του άρθρου 1 του ν. 2527/1997 
(ΦΕΚ 206 Α ). 

6. Με κοινές αποφάσεις του Υπουργού Ανάπτυξης 
και του κατά περίπτωση αρμόδιου Υπουργού μπορεί να 
μετατάσσεται κατά παρέκκλιση των κειμένων διατάξεων, 
προσωπικό που υπηρετεί σε φορείς του δημόσιου τομέα, 
όπως αυτός ορίζεται στην παρ. 1 του άρθρου 14 του 
ν. 2190/1994, και ιδίως στις δημόσιες επιχειρήσεις του 
τομέα ενέργειας, για την κάλυψη των οργανικών θέσεων 
της Γραμματείας της Ρ.Α.Ε., εφόσον έχει τα τυπικά 
προσόντα που απαιτούνται για διορισμό στις θέσεις 
αυτές. 

7. Με τον Κανονισμό Εσωτερικής Λειτουργίας και 
Διαχείρισης ορίζεται η κατανομή του προσωπικού σπς 
υπηρεσιακές μονάδες της Ρ.Α.Ε., ο τρόπος συγκρότη¬ 
σης του υπηρεσιακού συμβουλίου που θα επιλαμβάνεται 
των θεμάτων υπηρεσιακής κατάστασης του προσωπικού 
της Γραμματείας κατά την πρώτη εφαρμογή του πα¬ 
ρόντος, καθώς και το όργανο που είναι αρμόδιο να 
κρίνει τα πειθαρχικά αδικήματα του προσωπικού αυτού. 

Άρθρο 8 

Κανονισμός Εσωτερικής Λειτουργίας και Διαχείρισης 

1. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης και Ανάπτυξης, ύστερα από γνώμη της 
Ρ.Α.Ε., θεσπίζεται ο Κανονισμός Εσωτερικής Λειτουρ¬ 
γίας και Διαχείρισης. Με τον Κανονισμό ρυθμίζονται: 

α. Η εσωτερική λειτουργία της Ρ.Α.Ε.. 

β. Ο τρόπος διαχείρισης των πόρων της. 
γ. Οι ειδικότητες των θέσεων του προσωπικού της 
Γραμματείας, η διάρθρωση και οι αρμοδιότητες των 
υπηρεσιακών μονάδων της, οι όροι εργασίας του προ¬ 
σωπικού της και 

δ) Κάθε άλλο θέμα σχετικό με τη λειτουργία της 
Ρ.Α.Ε. και της Γραμματείας της. 

2. Με τον Κανονισμό Εσωτερικής Λειτουργίας και 
Διαχείρισης μπορεί να προβλέπεται η οργάνωση μόνιμης 
διαιτησίας στη Ρ.Α.Ε. και να ορίζεται ποιες διαφορές 
μπορούν να υπαχθούν σε αυτήν, καθώς και οι λεπτο¬ 
μέρειες για την οργάνωση της διαιτησίας, με ανάλογη 
εφαρμογή της παρ. 2 του άρθρου 902 του Κώδικα 
Πολιτικής Δικονομίας. Στη διαιτησία αυτήν εφαρμόζονται 
καί αρχήν οι διατάξεις τών άρθρων 867 έως 900 του 
Κώδικα Πολιτικής Δικονομίας. Ο ίδιος Κανονισμός μπο¬ 
ρεί επίσης, κατ' απόκλιση από τις διατάξεις αυτές, να 
ορίζει: α) αντί για το μονομελές πρωτοδικείο να απο¬ 
φασίζουν στις περιπτώσεις των άρθρων 678, 880 παρ. 
2 και 884 του Κώδικα Πολιτικής Δικονομίας η Ρ.Α.Ε. ή 
ο Πρόεδρος ή επιτροπή από συμβούλους της, β) την 
υποχρέωση εκλογής των διαιτητών και του επιδιαιτητή 
από κατάλογο διαιτητών που συντάσσεται κατά ορισμένα 
χρονικά διαστήματα από τη Ρ.Α.Ε., γ) τη διαιτητική 
διαδικασία, σύμφωνα με τις διατάξεις του άρθρου 886 
παρ. 2 του Κώδικα Πολιτικής Δικονομίας, δ) το ουσια¬ 
στικό δίκαιο που πρέπει να εφαρμόζουν ο επιδιαιτητής 
και οι διαιτητές, ε) τα στοιχεία που πρέπει να περιέχει 
η διαιτητική απόφαση, με την τήρηση όμως των δια¬ 
τάξεων του άρθρου 892 παρ. 2 του Κώδικα Πολιτικής 
Δικονομίας. 

ΚΕΦΑΛΑΙΟ Γ' 

ΠΑΡΑΓΩΓΗ ΗΛΕΚΤΡΙΚΗΣ ΕΝΕΡΓΕΙΑΣ 
Άρθρο 9 

Άδεια παραγωγής ηλεκτρικής ενέργειας 

1. Η κατασκευή εγκαταστάσεων παραγωγής και η 
παραγωγή ηλεκτρικής ενέργειας επιτρέπεται σε όσους 
έχει χορηγηθεί άδεια παραγωγής ηλεκτρικής ενέργειας 
ή έχουν νομίμως εξαιρεθεί από την υποχρέωση αυτήν. 

2. Η άδεια παραγωγής χορηγείται από τον Υπουργό 
Ανάπτυξης, ύοτερα από γνώμη της Ρ.Λ.Ε. σύμφωνα με 
τους όρους και τις προϋποθέσεις που προβλέπονται 
στο νόμο αυτόν και στον Κανονισμό Αδειών. 

3. Η άδεια πρέπει να περιλαμβάνει τουλάχιστον τα 
εξής στοιχεία: 

α. Το πρόσωπο στο οποίο χορηγείται το δικαίωμα, 
β. Το σταθμό ηλεκτροπαραγωγής για τον οποίον 
χορηγείται η άδεια, τον τόπο εγκατάστασής του, το 
δυναμικό παραγωγής και τη χρησιμοποιούμενη καύσιμη 
ύλη. 

4. Η άδεια επιτρέπεται να επεκτείνεται, αν αυξηθεί 
το δυναμικό της παραγωγής ή να τροποποιείται, αν 
αλλάζουν τα υπόλοιπα στοιχεία της. 

5. Η χορήγηση άδειας παραγωγής δεν απαλλάσσει 
τον κάτοχό της από την υποχρέωση να λαμβάνει άλλες 
άδειες ή εγκρίσεις που προβλέπονται από την ισχύουσα 
νομοθεσία, όπως οι άδειες εγκατάστασης και λειτουρ¬ 
γίας. 

Άρθρο 10 

Εξαιρέσεις από την υποχρέωση λήψης 
άδειας παραγωγής 

1. Με απόφαση του Υπουργού Ανάπτυξης, που εκ- 
δίδεται ύστερα από γνώμη της Ρ.Α.Ε. και δημοσιεύεται 


στην Εφημερίδα της Κυβερνήσεως, μπορεί να εξαιρού¬ 
νται από την υποχρέωση να λαμβάνουν άδεια παρα¬ 
γωγής, τα πρόσωπα που παράγουν ηλεκτρική ενέργεια 
από: 1 

α. Σταθμούς ηλεκτροπαραγωγής ισχύος μέχρι 20 Κνν. 
β. Εφεδρικούς σταθμούς ηλεκτροπαραγωγής, ισχύος 
μέχρι 150 Κνν και εφεδρικούς σταθμούς ηλεκτροπαρα¬ 
γωγής ισχύος μέχρι 400 κνν, εφόσον οι τελευταίοι 
εγκαθίστανται σε βιομηχανίες και βιοτεχνίες. Οι εφε¬ 
δρικοί αυτοί σταθμοί λειτουργούν μόνο σε περίπτωση 
διοκοπής της παροχής ηλεκτρικής ενέργειας λόγω βλά¬ 
βης ή αδυναμίας του Δικτύου. 

γ. Σταθμούς ισχύος μέχρι 2Μ\Ν που εγκαθίστανται 
από εκπαιδευτικούς ή ερευνητικούς φορείς με σκοπούς 
αποκλειστικά εκπαιδευτικούς ή πειραματικούς. 

δ. Σταθμούς που εγκαθίστανται από το Κέντρο Ανα¬ 
νεώσιμων Πηγών Ενέργειας (Κ.Α.Π.Ε.) για λόγους τι- 
στοποίησης ή μετρήσεων και για όσο χρονικό διάστημα 
διεξάγονται μετρήσεις ή διενεργείται πιστοποίηση. 

2. Η συνδρομή των προϋποθέσεων που αναφέρονται 
στις προηγούμενες παραγράφους διαπιστώνεται με α¬ 
πόφαση της Ρ.Α.Ε.. Η απόφαση αιπή δημοσιεύεται όπως 
ορίζεται στον Κανονισμό Αδειών. 

Άρθρο 11 

Άδειο παραγωγής ηλεκτρικής ενέργειας 
στα Μη Διααυνδεδεμένα Νησιά και 
προϋποθέσεις χορήγησής της 

1. (α) Προϋπόθεση για τη χορήγηση άδειας παραγω¬ 
γής στα Μη Διασυνδεδεμένα Νησιά είναι ο παραγωγός 
να έχει επιτύχει σε διαγωνισμό που διενεργείται σύμ¬ 
φωνα με την επόμενη παράγραφο. Σε περίπτωση που 
ο διαγωνισμός κηρυχθεί άγονος, ο Υπουργός Ανάπτυξης 
μπορεί να χορηγήσει, μετά από γνώμη της Ρ.Α.Ε., άδεια 
παραγωγής στη Δ.Ε.Η., ώστε να διασφαλίζεται σε κάθε 
περίπτωση ο απρόσκοπτος εφοδιασμός σε ηλεκτρική 
ενέργεια. 

(β) Η πιο πάνω προϋπόθεση δεν ισχύει, δηλαδή 
χορηγείται άδεια χωρίς να έχει προηγηθεί διαδικασία 
διαγωνισμού: 

(αα) στους παραγωγούς ηλεκτρικής ενέργειας από 
ανανεώσιμες πηγές ενέργειας και στους αυτοπαραγω- 
γούς, 

(ββ) στη Δ Ε.Η. στην περίπτωση που προκύπτουν 
έκτακτες ανάγκες, ώστε να διασφαλίζεται σε κάθε 
περίπτωση ο απρόσκοπτος εφοδιασμός σε ηλεκτρική 
ενέργεια. 

2. Η χορήγηση άδειας με διαγωνισμό (ιφόσκληση 
υποβολής προσφορών) γίνεται με την εξής διαδικασία: 

α. Η Ρ.Λ.Ε. κάθε δύο (2) έτη καταρτίζει για όλα τα 
Μη Διασυνδεδεμένα Νησιά κατάλογο με τις εκτιμώμενες 
ανάγκες για νέες μονάδες παραγωγής ηλεκτρικής ε¬ 
νέργειας για την επόμενη πενταετία. Στις ανάγκες 
αυτές συνυπολογίζονται και οι ανάγκες για αντικατά¬ 
σταση του παραγωγικού δυναμικού που υπάρχει. Ο 
κατάλογός καταρτίζεται με βάση τις τακτικές προβλέ¬ 
ψεις του Διαχειριστή του Δικτύου και κατά τη σύνταξή 
του λαμβάνονται υπόψη οι δυνατότητες διασύνδεσης 
των δικτύων. 

β. Ο Υπουργός Ανάπτυξης ύστερα από εισήγηση της 
Ρ.Α.Ε., δημοσιεύει πρόσκληση ρτην οποία περιγράφο- 
νται η διαδικασία του διαγωνισμού, οι όροι και οι προϋ¬ 
ποθέσεις συμμετοχής, καθώς και τα κριτήρια που θα 
ισχύουν για την επιλογή των υποψηφίων. Στο Διαγω¬ 
νισμό μπορεί να συμμετέχει και η Δ.Ε.Η.. 

γ. Έξι (6) τουλάχιστον μήνες πριν από την οριζόμενη 
στην πρόσκληση ημερομηνία λήξης της προθεσμίας για 

εκδήλωση ενδιαφέροντος, η πρόσκληση δημοσιεύεται 
στην Εφημερίδα της Κυβερνήσεως, σε μια ημερήσια 
εφημερίδα της Πρωτεύουσας με πανελλήνια κυκλοφο¬ 
ρία, σε δύο ημερήσιες ή εβδομαδιαίες εφημερίδες του 
νησιού όπου θα γίνει η εγκατάσταση, εφόσον υπάρχουν, 
και στην επίσημη Εφημερίδα των Ευρωπαϊκών Κοινο¬ 
τήτων. 

δ. Η συγγραφή υποχρεώσεων και κάθε άλλο προ- 
βλεπόμενο στην πρόσκληση στοιχείο τίθενται στη διά¬ 
θεση κάθε ενδιαφερομένου, σε χρόνο που ορίζεται στην 
πρόσκληση. Η συγγραφή υποχρεώσεων περιέχει λε¬ 
πτομερή περιγραφή των όρων της σύμβασης πώλησης 
στη Δ.Ε.Η. της ηλεκτρικής ενέργειας που θα παράγεται 
από τις νέες μονάδες παραγωγής. 

ε. Η Ρ.Α.Ε. αξιολογεί τις προτάσεις που θα υποβλη¬ 
θούν και γνωμοδοτεί στον Υπουργό Ανάπτυξης, ο ο¬ 
ποίος και εκδίδει τη σχετική άδεια παραγωγής 

3. Ο παραγωγός που έχει λάβει άδεια με διαδικασία 
διαγωνισμού έχει δικαίωμα και υποχρέωση να πωλεί την 
παραγόμενη ηλεκτρική ενέργεια από τις νέες μονάδες 
παραγωγής μόνο στη Δ.Ε.Η.. Η Δ.Ε.Η. είναι υπο¬ 
χρεωμένη, μέσα σε προθεσμία που ορίζεται στην πρό¬ 
σκληση για εκδήλωση ενδιαφέροντος ή στη συγγραφή 
υποχρεώσεων, να υπογράψει τη σύμβαση αγοράς με 
τον κάτοχο της άδειας. 

4. Η Ρ.Α.Ε. και το Υπουργείο Ανάπτυξης λαμβάνουν 
κάθε αναγκαίο μέτρο για να διασφαλισθεί η εμπιστευ¬ 
τικότητα των στοιχείων που περιέχονται στις προτάσεις 
που θα υποβληθούν. 

ΚΕΦΑΛΑΙΟ Δ' 

ΜΕΤΑΦΟΡΑ ΗΛΕΚΤΡΙΚΗΣ ΕΝΕΡΓΕΙΑΣ 
Άρθρο 12 

Η κυριότητα του Συστήματος Ηλεκτρικής Ενέργειας 

1. Το Σύστημα Ηλεκτρικής Ενέργειας ανήκει απο- 
κλειστικώς στη Δ.Ε.Η.. 

2. Η Δ.Ε.Η. έχει υποχρέωση να λάβει άδεια αποκλει¬ 
στικότητας της κυριότητας του Συστήματος, η οποία 
καλύπτει και κάθε μελλοντική του επέκταση. Η άδεια 
χορηγείται από τον Υπουργό Ανάπτυξης ύστερα από 
γνώμη της Ρ.Α.Ε. σύμφωνα με τα οριζόμενα στον 
Κανονισμό Αδειών. 

3. Η Δ.Ε.Η. υποχρεούται στην ανάπτυξη του Συστή¬ 
ματος σύμφωνα με τον προγραμματισμό στον οποίο 
προβαίνει ο Διαχειριστής του Συστήματος και όπως 
ειδικότερα καθορίζεται στην άδεια αποκλειστικότητας 
της κυριότητας του Συστήματος. 

Υποχρεούται επίσης να συντηρεί το Σύστημα και να 
διατηρεί τη λειτουργική και τεχνική του αρτιότητα, όπως 
ειδικότερα καθορίζεται στην άδεια αποκλειστικότητας 
της κυριότητας του Συστήματος, σύμφωνα με τον προ¬ 
γραμματισμό και τις οδηγίες του Διαχειριστή του Συ¬ 
στήματος. 

Άρθρο 13 

Παρά την παραχώρηση του δικαιώματος λειτουργίας 
και εκμετάλλευσης του Συστήματος σύμφωνα με το 
άρθρο 18 του νόμου αυτού, η Δ.Ε.Η. ως αποκλειστικός 
κύριος του Συστήματος μπορεί να χρησιμοποιεί παραλ- 
λήλως το Σύστημα και για άλλους σκοπούς μη ενερ¬ 
γειακούς, όπως είναι η ανάπτυξη συστήματος τηλεπι¬ 
κοινωνιών, ενσύρματων ή και ασύρματων, υπό τον όρο 
όπ δεν επηρεάζεται η ασφαλής, αξιόπιστη και οικονομικά 
αποδοτική λειτουργία του Συστήματος για ενεργειακούς 
σκοπούς. 


Άρθρο 14 

Διαχειριστής του Συστήματος Μεταφοράς 

1. Με προεδρικό διάταγυα, που εκδίδεται με πρόταση 
των Υπουργών Εθνικής Οικονομίας, Οικονομικών και 
Ανάπτυξης μέσα σε έξι (6) μήνες από τη δημοσίευση 
του νόμου αυτού, συνιστάται ανώνυμη εταιρεία με την 
επωνυμία ΔΙΑΧΕΙΡΙΣΤΗΣ ΕΛΛΗΝΙΚΟΥ ΣΥΣΤΗΜΑΤΟΣ 
ΜΕΤΑΦΟΡΑΣ ΗΛΕΚΤΡΙΚΗΣ ΕΝΕΡΓΕΙΑΣ Α.Ε.",εφεξής 
"Διαχειριστής του Συστήματος", η οποία λειτουργεί σύμ¬ 
φωνα με τους κανόνες της ιδιωτικής οικονομίας και 
διέπεται από τις διατάξεις του κ.ν. 2190/1920 (ΦΕΚ 
144 Α') και τις διατάξεις του νόμου αυτού, εκτός αν 
ορίζεται διαφορετικά στις διατάξεις του πιο πάνω προε¬ 
δρικού διατάγματος. 

2. Με το ίδιο διάταγμα εγκρίνεται το προβλεπόμενο 
από το άρθρο 2 του κ.ν. 2190/1920 (ΦΕΚ 144 Α') 
καταστατικό της εταιρείας. 

Άρθρο 15 

Σκοπός - Αρμοδιότητες 

1. Ο Διαχειριστής του Συστήματος λειτουργεί, εκμε¬ 
ταλλεύεται, διασφαλίζει τη συντήρηση και μεριμνά για 
την ανάπτυξη του Συστήματος σε ολόκληρη τη χώρα, 
καθώς και των διασυνδέσεών του με άλλα δίκτυα για 
να διασφαλίζεται ο εφοδιασμός της χώρας με ηλεκτρική 
ενέργεια, με τρόπο επαρκή, ασφαλή, οικονομικά απο¬ 
δοτικό και αξιόπιστο. 

2. Στα πλαίσια του παραπάνω σκοπού του, ο Διαχει¬ 
ριστής του Συστήματος: 

α. Παρέχει πρόσβαση-στο Σύστημα στους κατόχους 
άδειας παραγωγής ή προμήθειας ηλεκτρικής ενέργειας, 
σε όσους νομίμως έχουν εξαιρεθεί από την υποχρέωση 
κατοχής τέτοιων αδειών και στους Επιλέγοντες Πελά¬ 
τες. 

β. Επιτρέπει τη σύνδεση με το Σύστημα στο Διαχει¬ 
ριστή του Δικτύου σύμφωνα με όσα καθορίζονται στον 
Κώδικα Διαχείρισης του Συστήματος. 

γ. Προγραμματίζει και κατανέμει το φορτίο ηλεκτρικής 
ενέργειας στις διαθέσιμες εγκαταστάσεις παραγωγής, 
προσδιορίζει τη χρήση των Διασυνδέσεων με άλλα 
δίκτυα ηλεκτρικής ενέργειας και διευθετεί τις Αποκλίσεις 
Παραγωγής-Ζήτησης μεταξύ των κατόχων άδειας πα¬ 
ραγωγής ή προμήθειας, σύμφωνα με τα οριζόμενα στον 
Κώδικα Συναλλαγών Ηλεκτρικής Ενέργειας. 

δ. Λαμβάνει τα απαραίτητα μέτρα για να εξασφαλί¬ 
ζονται επαρκή περιθώρια εφεδρείας ηλεκτρικής ενέρ¬ 
γειας από τους παραγωγούς, τους προμηθευτές, τον 
κύριο του Συστήματος και το Διαχειριστή του Δικτύου. 

ε. Διαχειρίζεται τη ροή ενέργειας στο Σύστημα συ- 
νεκτιμώντας ανταλλαγές με άλλα συνδεδεμένα συστή¬ 
ματα. 

στ. Εξασφαλίζει την ασφάλεια, την αξιοπιστία και την 
αποδοτικότητα του Συστήματος και μεριμνά για να είναι 
διαθέσιμες οι αναγκαίες επικουρικές Υπηρεσίες. 

ζ. Προγραμματίζει την ανάπτυξη του Συστήματος και 
μεριμνά για τη διατήρηση ενός τεχνικά άρτιου, οικο¬ 
νομικά αποδοτικού και ολοκληρωμένου Συστήματος, 
εφαρμόζοντας κατά την παροχή των υπηρεσιών του, 
διαφανή, αντικειμενικά και αμερόληπτα κριτήρια, ώστε 
να αποφεύγονται οι διακρίσεις μεταξύ των χρηστών και 
των κατηγοριών των χρηστών του Συστήματος. 

3. Ο Διαχειριστής του Συστήματος καταρτίζει και 
δημοσιεύει τουλάχιστον κάθε δύο (2) έτη τακτικές προ¬ 
βλέψεις, όσον αφορά το δυναμικό παραγωγής και με¬ 
ταφοράς που ενδέχεται να συνδεθεί με το Σύστημα, 
τις ανάγκες διασύνδεσης με άλλα Συστήματα ή Δίκτυα, 

τις δυνατότητες μεταφοράς και τη ζήτηση ηλεκτρικής 
ενέργειας. Οι προβλέψεις αυτές καλύπτουν την επόμενη 
πενταετία. Με απόφαση της Ρ.Α.Ε. ορίζεται ο τρόπος 
δημοσίευσης των προβλέψεων και κάθε αναγκαία λε¬ 
πτομέρεια για την εφαρμογή της παραγράφου αυτής. 

4. Ο Διαχειριστής του Συστήματος επιτρέπεται να 
συνάπτει συμβάσεις αγοράς ή πώλησης ηλεκτρικής 
ενέργειας μόνον εφόσον αυτό απαιτείται, για την πα¬ 
ροχή των επικουρικών υπηρεσιών και στο πλαίσιο των 
ρυθμίσεων του Κώδικα Διαχείρισης Συστήματος σύμ¬ 
φωνα με το άρθρο 19 παρ. 2 εδάφιο (ε). 

Άρθρο 16 
Μετοχικό κεφάλαιο 

1. Το μετοχικό κεφάλαιο του Διαχειριστή του Συστή¬ 
ματος θα ανέρχεται σε εκατό εκατομμύρια (100.000.000) 
δραχμές. Το μετοχικό κεφάλαιο καλύπτεται από το 
Ελληνικό Δημόσιο κατά ποσοστό, το οποίο δεν μπορεί 
να είναι κατώτερο ποσοστού 51% του εκάστοτε μετο¬ 
χικού κεφαλαίου της. Το εκάστοτε υπόλοιπο ποσοστό 
του κεφαλαίου μπορεί να καλύπτεται από κατόχους 
άδειας παραγωγής ηλεκτρικής ενέργειας των οποίων 
οι μονάδες παραγωγής συνδέονται στο Σύστημα. Σε 
αυτούς περιλαμβάνεται και η Δ.Ε.Η.. 

2. Το ποσοστό, έως 49% του εκάστοτε μετοχικού 
κεφαλαίου, που καλύπτεται από τους κατόχους άδειας 
παραγωγής ηλεκτρικής ενέργειας, κατανέμεται σε αυ¬ 
τούς ανάλογα με την παραγωγική τους δυναμικότητα, 
που είναι συνδεδεμένη στο Σύστημα. Ποσοστό το οποίο 
αναλογεί σε ορισμένο κάτοχο άδειας παραγωγής ηλε¬ 
κτρικής ενέργειας, αλλά δεν αναλαμβάνεται από αυτόν, 
διατίθεται στους υπόλοιπους παραγωγούς ανάλογα με 
την παραγωγική δυναμικότητά τους που είναι συνδε¬ 
δεμένη στο Σύστημα. 

3. Το αρχικό κεφάλαιο του Διαχειριστή του Συστή¬ 
ματος καλύπτεται σε ποσοστό τουλάχιστον 51% από 
το Ελληνικό Δημόσιο και σε ποσοστό έως 49% από τη 
Δ.Ε.Η., εφόσον η ΔΕΗ., εκδηλώσει την επιθυμία της 
να συμμετάσχει με τους όρους του νόμου αυτού. Το 
ποσοστό της Δ Ε Η. περιορίζεται σταδιακά ανάλογα με 
το ρυθμό χορήγησης των αδειών παραγωγής ηλεκτρικής 
ενέργειας και την αύξηση της παραγωγικής δυναμικό¬ 
τητας των παραγωγών των οποίων οι μονάδες συν¬ 
δέονται στο Σύστημα κατά τα προβλεπόμενα στις πα¬ 
ραγράφους 1 και 2 του παρόντος άρθρου. Η διάθεση 
από τη Δ.Ε.Η. του εκάστοτε αναλογούντος ποσοστού 
σε κάτοχο άδειας παραγωγής γίνεται έναντι τιμήματος, 
το οποίο καθορίζεται με απόφαση του Υπουργού Ανά¬ 
πτυξης, ύστερα από γνώμη της Ρ.Α.Ε.. 

4. Το Ελληνικό Δημόσιο στη γενική συνέλευση εκ¬ 
προσωπείται όπως ορίζεται στο Καταστατικό του Δια¬ 
χειριστή του Συστήματος. 

Άρθρο 17 

Προσωπικό 

1. Το προσωπικό προσλαμβάνεται σπ^ν εταιρεία με 
σύμβαση εργασίας ιδιωτικού δικαίου και για την πρόσ¬ 
ληψή του έχουν εφαρμογή οι διατάξεις της παρ. 3 του 
άρθρου 1 του ν. 2527/1997 (ΦΕΚ 206 Α/8.10.1997). 

2. Με σύμβαση που συνάπτεται μεταξύ του Διαχειριστή 
του Συστήματος και της Δ.Ε.Η. μπορεί να ρυθμίζονται 
τα σχετικά με τους όρους και τις προϋποθέσεις για 
την απασχόληση από το Διαχειριστή του Συστήματος 
προσωπικού της Δ.Ε.Η. του οποίου τη μισθοδοσία και 
τις ασφαλιστικές εισφορές συνεχίζει να καταβάλλει η 
Δ.Ε.Η., λαμβάνοντας αντάλλαγμα από το Διαχειριστή 
του Συστήματος. 


Άρθρο 18 

Παραχώρηση του δικαιώματος διαχείρισης 
του Συστήματος Μεταφοράς 

I 

1. Μόνο ο Διαχειριστής του Συστήματος δικαιούται 
να λειτουργεί και να εκμεταλλεύεται Σύστημα Μεταφο¬ 
ράς. 

2. Ο Διαχειριστής του Συστήματος πριν αναλάβει τη 
λειτουργία και την εκμετάλλευση του Συστήματος υ- 
ποχρεούται να λάβει άδεια διαχείρισης και εκμετάλλευ¬ 
σης του Συστήματος, η οποία καλύπτει και κάθε μελ¬ 
λοντική επέκτασή του. Η άδεια χορηγείται από τον 
Υπουργό Ανάπτυξης, ύστερα από γνώμη της Ρ.Α.Ε., με 
τους όρους και τη διαδικασία που προβλέπονται στον 
Κανονισμό Αδειών. 

3. Από την ημερομηνία που ορίζεται στην άδεια 
περιέρχονται αυτοδικαίως στο Διαχειριστή του Συστή¬ 
ματος τα δικαιώματα λειτουργίας και εκμετάλλευσης 
του Συστήματος, καθώς και όλων των ηλεκτρολογικών 
και κτιριακών εγκαταστάσεων, του εξοπλισμού και των 
εγκαταστάσεων ελέγχου και κατανομής φορτίου και 
κάθε άλλου κινητού ή ακινήτου πράγματος ή δικαιώματος 
που είναι απαραίτητα για την άσκηση της διαχείρισης 
του Συστήματος. 

4 Για τη λειτουργία και την εκμετάλλευση του Συ- 
στήματος οφείλεται αντάλλαγμα από τΰ Διαχειριστή του 
Συστήματος στη Δ.Ε.Η., το οποίο καθορίζεται με σύμ¬ 
βαση η οποία εγκρίνεται από τον Υπουργό Ανάπτυξης 
μετά από γνωμοδότηση της Ρ.Α.Ε.. Το αντάλλαγμα, 
πέραν ενός εύλογου κέρδους, καλύπτει τις πάσης 
φύσεως εύλογες δαπάνες για τη λειτουργία και συντή¬ 
ρηση του Συστήματος τις οποίες καταβάλλει η Δ.Ε.Η. 
και επιπλέον ένα εύλογο ποσό ως απόδοση του δε¬ 
σμευμένου κεφαλαίου. 

5. Ο Διαχειριστής του Συστήματος υποχρεούται να 
παρέχει επαρκείς πληροφορίες στο Διαχειριστή του 
Δικτύου για να εξασφαλίζεται η ασφάλεια και η απο¬ 
δοτική λειτουργία, η συντονισμένη ανάπτυξη και η δια- 
λειτουργικότητα του διασυνδεδεμένου δικτύου. 

6. Ο Διαχειριστής του Συστήματος υποχρεούται να 
συνεργάζεται με το Διαχειριστή του Δικτύου, ώστε να 
διασφαλίζεται η εύρυθμη λειτουργία του ειδικού Λογα¬ 
ριασμού του άρθρου 40. 

7. Ο Διαχειριστής του Συστήματος δημοσιεύει κατά¬ 
λογο όλων των τιμολογίων με τα οποία χρεώνει τους 
χρήστες του Συστήματος. Στον υπολογισμό των χρεώ- 
σεων δικαιούται να συμπεριλάβει το σύνολο των εύλο- 
γων δαπανών που ανέλαβε προκειμένου να παρέχει τις 
υπηρεσίες του, καθώς και το εύλογο κέρδος του. 

8. Ο Διαχειριστής του Συστήματος οφείλει να τηρεί 
τον εμπιστευτικό χαρακτήρα των εμπορικών πληροφο¬ 
ριών, οι οποίες περιέρχονται σε γνώση του κατά την 
άσκηση των αρμοδιοτήτων του. 

Άρθρο 19 

Κώδικας Διαχείρισης του Συστήματος 

1. Η διαχείριση του Συστήματος διενεργείται σύμφωνα 
με τις διατάξεις του Κώδικα Διαχείρισης του Συστήμα¬ 
τος, ο οποίος καταρτίζεται από το Διαχειριστή του 
Συστήματος, εγκρίνεται από τον Υπουργό Ανάπτυξης, 
ύστερα από γνώμη της Ρ.Α.Ε.,, και δημοσιεύεται στην 
Εφημερίδα της Κυβερνήσεως. 

Η πρόσβαση των δικαιουμένων στο Σύστημα Μετα¬ 
φοράς γίνεται με τον πιο οικονομικό, διαφανή και άμεόο 
τρόπο, χωρίς διακρίσεις μεταξύ των χρηστών, αλλά και 
μεταξύ των κατηγοριών χρηστών του Συστήματος. 

2. Με τον Κώδικα Διαχείρισης του Συστήματος Με- 

ταψοράς ρυθμίζονται ιδίως: 

α. Οι προϋποθέσεις για την υποβολή αίτησης πρό¬ 
σβασης στο Σύστημα και τα απαιτούμενα δικαιολογητικά. 

β. Οι ελάχιστες τεχνικές και λειτουργικές προδια¬ 
γραφές για την πρόσβαση και τη σύνδεση στο Σύστημα 
Μεταφοράς των εγκαταστάσεων παραγωγής, του Δι¬ 
κτύου Διανομής και των Διασυνδέσεων, και των Επι- 
λεγόντων Πελατών. 

γ Η προθεσμία μέσα στην οποία ο Διαχειριστής του 
Συστήματος Μεταφοράς υποχρεούται να απαντά στις 
υποβαλλόμενες αιτήσεις και οι συνέπειες της παράλει¬ 
ψης της απάντησης μέσα στην προθεσμία αυτήν. 

δ. Τα κριτήρια που εφαρμόζει ο Διαχειριστής του 
Συστήματος για την κατανομή φορτίου στις διαθέσιμες 
εγκαταστάσεις παραγωγής και τη χρήση των Διασυν¬ 
δέσεων. Για τον καθορισμό των κριτηρίων λαμβάνονται 
μεταξύ άλλων υπόψη: 

αα) Η οικονομική ιεράρχηση, που προκύπτει από την 
υποβολή προσφορών που διαμορφώνουν την Οριακή 
Τιμή του Συστήματος. Οι προσφορές πρέπει να αντα¬ 
νακλούν το μεταβλητό κόστος των εγκαταστάσεων 
παραγωγής που δηλώνονται διαθέσιμες. 

ββ) Τα τεχνικά χαρακτηριστικά των διαθέσιμων εγκα¬ 
ταστάσεων παραγωγής και των Διασυνδέσεων και 
γγ) Οι τεχνικοί περιορισμοί του Συστήματος Μετα- 
φοράς. 

ε. Ο τρόπος, η έκταση, οι όροι και οι προϋποθέσεις 
σύμφωνα με τους οποίους κατά την κατανομή του 
φορτίου στις διαθέσιμες εγκαταστάσεις παραγωγής, ο 
Διαχειριστής του Συστήματος δίνει προτεραιότητα: 

αα) Στις εγκαταστάσεις παραγωγής οι οποίες χρη- 
• σιμοποιούν ανανεώσιμες πηγές ενέργειας, καθώς και 
σπς εγκαταστάσεις συμπαραγωγής, σύμφωνα με το 
άρθρο 35. 

ββ) Σε εγκαταστάσεις παραγωγής οι οποίες χρησι¬ 
μοποιούν εγχώριες πηγές πρωτογενούς ενέργειας και 
μέχρι ποσοστού 15% της συνολικής ποσότητας πρω¬ 
τογενούς ενέργειας που είναι αναγκαία για την παρα¬ 
γωγή της ηλεκτρικής ενέργειας που καταναλώνεται 
στην ελληνική επικράτεια κατά τη διάρκεια ενός (1) 
ημερολογιακού έτους. 

στ. Οι προϋποθέσεις και η διαδικασία επιβολής κυ¬ 
ρώσεων και κινήτρων από το Διαχειριστή για τη δια¬ 
τήρηση ασφαλών περιθωρίων προσφορών ισχύος. 

ζ. Κάθε άλλη λεπτομέρεια απαραίτητη για τη ρύθμιση 
του τρόπου Διαχείρισης του Συστήματος. 

Άρθρο 20 

Κώδικας Συναλλαγών Ηλεκτρκής Ενέργειας 

1. Με τον Κώδικα Συναλλαγών Ηλεκτρικής Ενέργειας 
καθορίζονται οι τεχνικοί και οι οικονομικοί κανόνες που 
διέπουν τις εμπορικές συμφωνίες μεταξύ του Διαχει¬ 
ριστή του Συστήματος και των κατόχων αδειών, απο¬ 
κλειστικότητας της κυριότητας του Συστήματος, παρα¬ 
γωγής, προμήθειας και αποκλειστικότητας της κυριό- 
τητας κα διαχείρισης του Δικτύου. Ο Κώδικας εκπονείται 
από το Διαχειριστή του Συστήματος, εγκρίνεται από 
τον Υπουργό Ανάπτυξης ύστερα από γνώμη της Ρ.Α.Ε. 
και δημοσιεύεται στην Εφημερίδα της Κυβερνήσεως. 

2. Με τον Κώδικα Συναλλαγών Ηλεκτρικής Ενέργειας 
ρυθμίζονται ιδίως: 

α. Ο τρόπος, η διαδικασία και οι όροι κατανομής 
φορτίου σπς διαθέσιμες εγκαταστάσεις παραγωγής και 
σπς Διασυνδέσεις, σύμφωνα με τα κριτήρια που καθο¬ 
ρίζονται στον Κώδικα Διαχείρισης του Συστήματος. 

β. Η μέθοδος υπολογισμού και ο τρόπος μέτρησης 
της Απόκλισης Γίαραγωγής-Ζήτησης σε δεδομένη χρο¬ 


νική περίοδο και α περιπτώσεις κατά πς οποίες για 
τον υπολογισμό της λαμβάνονται υπόψη οι απώλειες 
μεταφοράς, διανομής και άλλες απαραίτητες διορθώ¬ 
σεις. , 

γ. Ο τρόπος, η διαδικασία και οι όροι διευθέτησης 
από το Διαχειριστή του Συστήματος των Αποκλίσεων 
Παραγωγής-Ζήτησης. μεταξύ των κατόχων άδειας πα¬ 
ραγωγής ή προμήθειας. Η διευθέτηση γίνεται στην τιμή 
που προσδιορίζεται ως Οριακή Τιμή Συστήματος και με 
όρους που προάγουν τη διαθεσιμότητα των εγκατα¬ 
στάσεων παραγωγής, ώστε να καλύπτεται από αυτές 
ολόκληρο το αναμενόμενο φορτίο, για το οποίο έχουν 
καταρτιστεί συμβάσεις προμήθειας με Πελάτες. 

δ. Ο τρόπος, η διαδικασία και οι όροι υπολογισμού 
της Οριακής Τιμής Συστήματος σε δεδομένη χρονική 
περίοδο. Για τον υπολογισμό αυτόν δεν λαμβάνεται 
υπόψη η προσφερθείσα τιμή παραγωγής: 

αα) Από εγκαταστάσεις στις οποίες παρέχεται προ¬ 
τεραιότητα κατά τα οριζόμενα στον Κώδικα Διαχείρισης 
του Συστήματος. 

ββ) Από εγκαταστάσεις οι οποίες εντάσσονται στο 
Σύστημα με αποκλειστικό σκοπό να καλύψουν πς ανά¬ 
γκες του Συστήματος, και 

γγ) Από εγκαταστάσεις που εξαιρούνται από τον 
υπολογισμό της Οριακής Τιμής Συστήματος για άλλους 
λόγους, σύμφωνα με όρους και προϋποθέσεις που 
καθορίζονται στον Κώδικα Συναλλαγών. 

ε. Η χρονική περίοδος η οποία λαμβάνεται ως βάση 
από το Διαχειριστή του Συστήματος για την κατανομή 
του φορτίου, τον υπολογισμό και τη διευθέτηση των 
Αποκλίσεων Παραγωγής,-Ζήτησης και τον υπολογισμό 
της Οριακής Τιμής του Συστήματος. 

ΚΕΦΑΛΑΙΟ Ε' 

ΔΙΑΝΟΜΗ ΗΛΕΚΤΡΙΚΗΣ ΕΝΕΡΓΕΙΑΣ 

Άρθρα 21 

Η κυριότητα και η διαχείριση του Δικτύου 

Διανομής Ηλεκτρικής Ενέργειας 

1. Μόνο η Δ.Ε.Η. δικαιούται να διαχειρίζεται το Δίκτυο 
Ηλεκτρικής Ενέργειας, το οποίο της ανήκει κατ' απο¬ 
κλειστικότητα. 

2. Η Δ.Ε.Η. ως κυρία και Διαχειρίστρια του Δικτύου, 
υποχρεούται να λάβει άδεια αποκλειστικότητας της 
κυριότητας και διαχείρισης του Δικτύου. Η άδεια χο¬ 
ρηγείται από τον Υπουργό Ανάπτυξης ύστερα από 
γνώμη της Ρ.Α.Ε., σύμφωνα με όσα ορίζονται στον 
Κανονισμό Αδειών και καλύπτει και κάθε μελλονπκή 
του επέκταση. 

Άρθρο 22 

Αρμοδιότητες της ΔιαχειρΙστριας 
του Δικτύου Διανομής 

1. Η Δ.Ε.Η. ως Διαχειρίστρια του Δικτύου είναι υπεύ¬ 
θυνη για τη λειτουργία, εκμετάλλευση, συντήρηση και 
ανάπτυξή του σε όλη την επικράτεια. 

2. Επιπλέον η Δ.Ε.Η., ως Διαχειρίστρια του Δικτύου 
υποχρεούται: 

α. Να διασφαλίζει την αξιοπιστία, αποδοτικότητα και 
ασφάλεια του Δικτύου, λαμβάνοντας παραλλήλως τα 
κατάλληλα μέτρα για την προστασία του περιβάλλοντος. 

β. Να αναπτύσσει και διατηρεί ένα τεχνικά άρτιο, 
οικονομικά αποδοτικό και συγκροτημένο Δίκτυο. 

γ. Να εξασφαλίζει την πρόσβαση στο Δίκτυο στους 
κατόχους αδειών παραγωγής και προμήθειας και στους 
Επιλέγοντες Πελάτες, σύμφωνα με τους όρους κάι πς 

προϋποθέσεις που καθορίζονται στον Κώδικα Διαχείρι¬ 
σης του Δικτύου. 

δ. Να συνδέει με το Δίκτυο οποιονδήποτε το ζητήσει, 
σύμφωνα με τους όρους και τις προϋποθέσεις που 
καθορίζονται στον Κώδικα Διαχείρισης του Δικτύου. 

ε. Να απέχει από κάθε διάκριση μεταξύ των χρηστών 
ή των κατηγοριών χρηστών του Δικτύου, και ιδίως από 
διακρίσεις υπέρ των θυγατρικών επιχειρήσεων ή των 
μετόχων της. 

στ. Να συντάσσει καταστάσεις που εγκρίνονται από 
τη Ρ.Α.Ε., στις οποίες παραθέτει αποκλειστικά για τα 
Μη Διασυνδεδεμένα Νησιά τις εκτιμήσεις της αναφορικά 
με το δυναμικό παραγωγής που ενδεχομένως θα συν¬ 
δεθεί με το Δίκτυο, με την ανάγκη διασύνδεσης με το 
Σύστημα ή με άλλο Δίκτυο Διανομής και με τη ζήτηση 
της ηλεκτρικής ενέργειας. Οι εκτιμήσεις καλύπτουν 
ανώτατη χρονική περίοδο δύο (2) ετών. Με απόφαση 
της Ρ.Α.Ε. καθορίζεται η χρονική περίοδος αυτή και ο 
τρόπος δημοσίευσης των εκτιμήσεων. 

3. Η Διαχειρίστρια του Δικτύου οφείλει να τηρεί τον 
εμπιστευτικό χαρακτήρα των εμπορικών πληροφοριών, 
οι οποίες περιέρχονται σε γνώση της κατά την εκτέλεση 
των αρμοδιοτήτων της. 

4. Η Διαχειρίστρια του Δικτύου δημοσιεύει κατάλογο 
των τιμολογίων, τα οποία χρεώνει για τη χρήση του 
Δικτύου. Στον υπολογισμό των χρεώσεων για τη χρήση 
του Δικτύου δικαιούται να συμπεριλάβει το σύνολο των 
εύλογων δαπανών με τις οποίες επιβαρύνθηκε, καθώς 
και ένα εύλογο κέρδος, προκειμένου να παρέχει τις 
υπηρεσίες της. 

Άρθρο 23 

Κώδικας Διαχείρισης του Δικτύου 

1. Η διαχείριση του Δικτύου γίνεται σύμφωνα με τα 
οριζόμενα στον Κώδικα Διαχείρισης του Δικτύου, ο 
οποίος εκπονείται από τη Δ Ε.Η. ως Διαχειρίστρια του 
Δικτύου, εγκρίνεται από τον Υπουργό Ανάπτυξης ύ¬ 
στερα από γνώμη της Ρ.Α.Ε. και δημοσιεύεται στην 
Εφημερίδα της Κυβερνήσεως. Η πρόσβαση των δικαιου- 
μένων στο Δίκτυο γίνεται κατά τον πλέον οικονομικό, 
διαφανή και άμεσο τρόπο, χωρίς διακρίσεις μεταξύ των 
χρηστών, αλλά και των κατηγοριών χρηστών, του Δι¬ 
κτύου. 

2. Με τον Κώδικα Διανομής ρυθμίζονται ιδίως: 

α) Οι τεχνικές προδιαγραφές όσον αφορά το σχε¬ 
δίασμά και τη λειτουργία του εξοπλισμού των Πελατών 
και των εγκαταστάσεων παραγωγής ηλεκτρικής ενέρ¬ 
γειας, οι οποίες απαιτούνται για να συνδεθούν με το 
Δίκτυο. 

β) Οι όροι και οι προϋποθέσεις σύμφωνα με τους 
οποίους η Διαχειρίστρια του Δικτύου υποχρεούται να 
παρέχει πρόσβαση στο Δίκτυο στους κατόχους άδειας 
παραγωγής ή προμήθειας και στους Επιλέγοντες Πε¬ 
λάτες. 

γ) Οι όροι και οι προϋποθέσεις σύμφωνα με τους 
οποίους η Διαχειρίστρια του Δικτύου υποχρεούται να 
παρέχει σύνδεση στο Δίκτυο σε οποιονδήποτε το ζη¬ 
τήσει. 

δ) Το χρονικό διάστημα εντός του οποίου παρέχεται 
η πρόσβαση ή η σύνδεση, αφού ληφθεί υπόψη ιδίως η 
δυναμικότητα του Δικτύου και η απαιτούμενη κατασκευή 
νέων εγκαταστάσεων. 

ε) Τα δικαιολογητικά που πρέπει να συνοδεύουν την 
αίτηση πρόσβασης ή σύνδεσης στο Δίκτυο Διανομής. 

στ) Η προθεσμία εντός της οποίας η Δ.Ε.Η. ως 
Διαχειρίστρια του Δικτύου υποχρεούται να αποφασίζει 
αιτιολογημένα για τις υποβαλλόμενες αιτήσεις. 


ζ) Ο τρόπος και τα κριτήρια υπολογισμού των δαπανών 
που καταβάλλονται για την παροχή πρόσβασης ή σύν¬ 
δεσης στο Δίκτυο. 

η) Ο τρόπος, η έκταση, οι όροι και οι προϋποθέσεις 
σύμφωνα με τους οποίους διατίθεται στη Δ.Ε.Η. η 
ηλεκτρική ενέργεια στα Μη Διασυνδεδεμένα Νησιά, κατά 
τα οριζόμενα στο άρθρο 36. 

θ) Οι όροι με τους οποίους επιδιώκεται η επίτευξη 
ανταγωνιστικής αγοράς ηλεκτρικής ενέργειας, σύμφωνα 
με τα οριζόμενα στις παραγράφους 1 και 2 του άρθρου 
25 και διασφαλίζεται επαρκής, αξιόπιστη και οικονομικά 
αποδοτική προμήθεια ηλεκτρικής ενέργειας στους Πε¬ 
λάτες. 

ι) Κάθε άλλη λεπτομέρεια απαραίτητη για τη ρύθμιση 
του τρόπου Διαχείρισης του Δικτύου Διανομής. 

ΚΕΦΑΛΑΙΟ ΣΤ' 

ΠΡΟΜΗΘΕΙΑ ΗΛΕΚΤΡΙΚΗΣ ΕΝΕΡΓΕΙΑΣ 
ΣΕ ΕΠΙΛΕΓΟΝΤΕΣ ΚΑΙ ΜΗ ΕΠΙΛΕΓΟΝΤΕΣ 
ΠΕΛΑΤΕΣ 

Άρθρο 24 

Άδεια Προμήθειας Ηλεκτρικής Ενέργειας 

1. Η προμήθεια ηλεκτρικής ενέργειας σε Επιλέγοντες 
Πελάτες και, όσον αφορά τη Δ.Ε.Η, και σε Μη Επιλέ- 
γοντες Πελάτες, επιτρέπεται σε όσους έχει χορηγηθεί 
άδεια προμήθειας ηλεκτρικής ενέργειας ή έχουν νομί- 
μως εξαιρεθεί από την υποχρέωση αυτήν. 

2. Η άδεια προμήθειας ηλεκτρικής ενέργειας χορη¬ 
γείται από τον Υ πουργό Ανάπτυξης, ύστερα από γνώμη 
της Ρ.Α.Ε., σύμφωνα με τους ειδικότερους όρους και 
τις προϋποθέσεις που προβλέπονται στον Κανονισμό 
Αδειών και εφόσον: 

α) Ο υποψήφιος προμηθευτής έχει στην κυριότητά 
του επαρκές δυναμικό παραγωγής, που είναι εγκατε¬ 
στημένο σε Χώρα - Μέλος της Ευρωπαϊκής Ένωσης 
και 

β) Ο υποψήφιος προμηθευτής θα προσκομίζει ικανο¬ 
ποιητικές μακροχρόνιες εγγυήσεις αφενός για την ε¬ 
ξασφάλιση της αναγκαίας εφεδρείας εντός της Ευρω¬ 
παϊκής Ένωσης και αφ ετέρου για τη διαθεσιμότητα της 
αναγκαίας δυναμικότητας των Συστημάτων μεταφοράς 
και των διασυνδέσεων για τη μεταφορά της ηλεκτρικής 
ενέργειας που θα προμηθεύει. 

3. Με αποφάσεις του Υπουργού Ανάπτυξης που 
δημοσιεύονται στην Εφημερίδα της Κυβερνήσεως, ύ¬ 
στερα από γνώμη της Ρ.Α.Ε., μπορούν να εξαιρούνται 
από την υποχρέωση κατοχής άδειας προμήθειας, όσοι 
προμηθεύουν ηλεκτρική ενέργεια που παράγεται απο¬ 
κλειστικά από εγκαταστάσεις παραγωγής, οι οποίες 
αναφέρονται στις περιπτώσεις των εδαφίων α' και β' 
της παρ. 1 του άρθρου 10. 

4. Με απόφαση της Ρ.Α.Ε., η οποία δημοσιεύεται 
όπως ορίζέται στον Κανονισμό Αδειών, διαπιστώνεται 
η συνδρομή των προϋποθέσεων εξαίρεσης και καθορί¬ 
ζεται ο χρόνος διάρκειάς της. 

5. Στα Μη Διασυνδεδεμένα Νησιά, άδεια προμήθειας 
χορηγείται αποκλειστικά στη Δ.Ε.Η.. 

Άρθρο 25 

Επιλέγοντες Πελάτες 

» 

1. Από τη 19η Φεβρουάριου 2001, με εξαίρεση τα 
Μη Διασυνδεδεμένα Νησιά, έχουν δικαίωμα να συνά¬ 
πτουν ελευθέρως συμβάσεις προμήθειας με προμηθευ¬ 
τές ηλεκτρικής ενέργειας: 

α) Καταναλωτές οι οποίοι καταναλώνουν κατά σημείο 

κατανάλωσης, άνω των 100 Οννίι (εκατό γιγαβατώρων) 
σε ετήσια βάση. Στην ποσότητα αυτήν συμπεριλαμβά- 
νεται και η αυτοπαραγωγή και 
β) Καταναλωτές κατά σημείο κατανάλωσης, οι οποίοι 
αναγνωρίζονται ως Επιλέγοντες Πελάτες με απόφαση 
της Ρ.Α.Ε. σύμφωνα με τους όρους και τα κριτήρια που 
ορίζονται με απόφαση του Υπουργού Ανάπτυξης, η 
οποία δημοσιεύεται στην Εφημερίδα της Κυβερνήσεως. 
Η απόφαση αυτή αποστέλλεται για δημοσίευση και στην 
Επίσημη Εφημερίδα των Ευρωπαϊκών Κοινοτήτων. 

2. Οι Επιλέγοντες Πελάτες της προηγούμενης πα¬ 
ραγράφου (περιπτώσεις α' και β) πρέπει να αντιπρο¬ 
σωπεύουν ποσοστό κατανάλωσης ίσο προς το ποσοστό 
απελευθέρωσης της αγοράς ηλεκτρικής ενέργειας, το 
οποίο προσδιορίζεται από την Ευρωπαϊκή Επιτροπή 
σύμφωνα με το άρθρο 19 της Οδηγίας 96/92/Ε.Κ. και 
δημοσιεύεται κάθε έτος στην Επίσημη Εφημερίδα των 
Ευρωπαϊκών Κοινοτήτων. 

3. Ο Διαχειριστής του Συστήματος και η Διαχειρίστρια 
του Δικτύου έχουν υποχρέωση να εξασφαλίζουν στους 
Επιλέγοντες Πελάτες, ύστερα από αίτησή τους, πρό¬ 
σβαση μέσω ηλεκτρικών γραμμών ή εγκαταστάσεων ή 
και των δύο, στο Σύστημα και στο Δίκτυο. 

Άρθρο 26 

Προμήθεια Ηλεκτρικής 
Ενέργειας σε Πελάτες από τη Δ.Ε.Η. 

1. Η Δ.Ε.Η., μετά από αίτηση Μη Επιλέγοντα Πελάτη, 
υποχρεούται να του προμηθεύει ηλεκτρική ενέργεια και 
να προβαίνει ως Διαχειρίστρια του Δικτύου, σε σύνδεση 
με το Δίκτυο, εφόσον είναι αναγκαίο για την προμήθεια, 
υπό τον όρο καταβολής του σχετικού τιμήματος. Η 
προμήθεια διενεργείται σύμφωνα με τους όρους της 
σύμβασης που ορίζει ο Κώδικας Προμήθειας σε Πελάτες. 

2. Η Δ.Ε.Η., μετά από αίτηση Επιλέγοντα Πελάτη 
άλλου προμηθευτή, υποχρεούται να του προμηθεύει 
ηλεκτρική ενέργεια. 

Για τον καθορισμό του τιμολογίου προμήθειας στην 
περίπτωση αυτήν, η Δ.Ε.Η. δικαιούται να συνυπολογίσει 
κάθε πρόσθετη επιβάρυνση που προκύπτει από το 
γεγονός ότι ο Επιλόγων Πελάτης προμηθευόταν ή 
προμηθεύεται ηλεκτρική ενέργεια από άλλο προμηθευ¬ 
τή. 

3. Ο προσδιορισμός της πρόσθετης επιβάρυνσης 
γίνεται με πράξη της Δ.Ε.Η., κατά τρόπο αντικειμενικό, 
που δεν επιτρέπει τις διακρίσεις μεταξύ Επιλεγόντων 
Πελατών. 

Άρθρο 27 

Κώδικας Προμήθειας σε Πελάτες 

1. Με τον Κώδικα Προμήθειας σε Πελάτες καθορί¬ 
ζονται, όσον αφορά την προμήθεια σε Μη Επιλέγοντες 
Πελάτες, ιδίως: 

α. Τα δικαιολογητικά που συνοδεύουν την αίτηση 
προμήθειας, οι όροι και οι προϋποθέσεις παροχής της 
ηλεκτρικής ενέργειας και οι όροι που υποχρεωτικώς 
περιλαμβάνονται στη σχετική σύμβαση. 

β. Οι περιπτώσεις που επιτρέπεται να διακόπτεται η 
προμήθεια, ιδίως όταν ο προμηθευόμενος είναι υπερή¬ 
μερος ως προς την καταβολή του τιμήματος. 

γ. Οι προδιαγραφές και ο τρόπος δημοσιεύσεως των 
υπηρεσιών προμήθειας που παρέχονται από τη Δ.Ε.Η.. 
Οι προδιαγραφές και ο τρόπος δημοσιεύσεως μπορούν 
να διαφέρουν κατά περιοχές, 
δ. Ο τρόπος υπολογισμού των δαπανών που θα 


καταβάλλουν οι Μη Επιλέγοντες Πελάτες για τη σύν¬ 
δεση στο Δίκτυο. 

ε. Το ελάχιστο ύψος, η διαδικασία προσδιορισμού και 
καταβολής της αποζημιώσεως σε Μη Επιλέγοντα Πε¬ 
λάτη λόγω μη τήρησης των προδιαγραφών προμήθειας 
και διανομής. 

στ. Κάθε λεπτομέρεια για τη διενέργεια της προμή¬ 
θειας σε Μη Επιλέγοντα Πελάτη. 

2. Με τον ίδιο Κώδικα ρυθμίζονται: 

Α. Οι όροι, προϋποθέσεις και οι προδιαγραφές των 
υπηρεσιών προμήθειας που παρέχει η Δ.Ε.Η. σε Επι- 
λέγοντες Πελάτες και 

Β. Οι όροι και προδιαγραφές των υπηρεσιών προμή¬ 
θειας που παρέχουν οι λοιποί κάτοχοι άδειας προμή¬ 
θειας σε Επιλέγοντες Πελάτες. 

3. Ο Κώδικας Προμήθειας σε Πελάτες εκπονείται από 
τη Ρ.Α.Ε., εγκρίνεται από τον Υπουργό Ανάπτυξης και 
δημοσιεύεται στην Εφημερίδα της Κυβερνήσεως. 

ΚΕΦΑΛΑΙΟ Ζ' 

ΚΑΝΟΝΙΣΜΟΣ ΑΔΕΙΩΝ - ΤΙΜΟΛΟΓΙΑ - 
ΤΗΡΗΣΗ ΛΟΓΑΡΙΑΣΜΩΝ 

Άρθρο 28 
Κανονισμός Αδειών 

1. Με απόφαση του Υπουργού Ανάπτυξης, η οποία 
δημοσιεύεται στην Εφημερίδα της Κυβερνήσεως, ύστερα 
από γνώμη της Ρ.Α.Ε., θεσπίζεται Κανονισμός Αδειών. 
Με τον Κανονισμό αυτόν ρυθμίζονται: 

Α) Το περιεχόμενο της αιτήσεως, τα υποβαλλόμενα 
δικαιολογητικά και στοιχεία για τη χορήγηση των αδειών 
παραγωγής, αποκλειστικότητας της κυριότητας του Συ¬ 
στήματος, διαχείρισης του Συστήματος, αποκλειστικό¬ 
τητας της κυριότητας και διαχείρισης του Δικτύου και 
προμήθειας ηλεκτρικής ενέργειας και οι ειδικότεροι όροι 
και προϋποθέσεις χορηγήσεώς τους. 

Οι ειδικότεροι όροι και οι προϋποθέσεις αναφέρονται 
ιδίως: 

α) Στην εθνική ασφάλεια, για την προστασία της 
οποίας μπορεί να προβλέπεται ηρ προηγούμενη διατύ¬ 
πωση σύμφωνης γνώμης για την έκδοση των αδειών ή 
την επέκταση ή την τροποποίησή τους, από τις αρμόδιες 
αρχές. 

β) Στην ασφάλεια και την προστασία του Συστήματος, 
του Δικτύου, των εγκαταστάσεων παραγωγής και του 
συνδεδεμένου εξοπλισμού, 
γ) Στην προστασία του περιβάλλοντος, 
δ) Στην αποδοτική παραγωγή και χρήση της ηλεκτρι¬ 
κής ενέργειας. 

ε) Στην κατασκευή και λειτουργία νέων εγκαταστά¬ 
σεων παραγωγής ηλεκτρικής ενέργειας περιλαμβανο- 
μένων όρων και προϋποθέσεων που αφορούν την πρω¬ 
τογενή πηγή ενέργειας που χρησιμοποιούν. 

στ) Στα ιδιαίτερα χαρακτηριστικά του αιτούντος, όπως 
είναι οι τεχνικές, οικονομικές και χρηματοοικονομικές 
δυνατότητάς τους. 

ζ) Στις υποχρεώσεις παροχής υπηρεσιών κοινής ω- 
φελείας. 

η) Στην υλοποίηση του μακροχρόνιου ενεργειακού 
σχεδιασμού της Χώρας, και 
θ) Στην προστασία των καταναλωτών με στόχο την 
επίτευξη των μικρότερων· δυνατών τιμών. 

Β) Ειδικώς, προκειμένου για υδροηλεκτρικά έργα, η 
άδεια παραγωγής θα χορηγείται σε κάθε περίπτωση 
μόνο εφόσον αυτά εντάσσονται σε έναν ολοκληρωμένο 
σχεδίασμά ανάπτυξης και ενεργειακής διαχείρισης του 
υδάτινου δυναμικού της οικείας υδρολογικής λεκάνης 

σύμφωνα με τις διατάξεις του ν.1739/1987 (ΦΕΚ 201 
Α7 20.11.1987) όπως ισχύει. 

Γ) Ο τρόπος δημοσιεύσεως της αιτήσεως,τα πρόσωπα 
που μπορεί να υποβάλλουν αντιρρήσεις και η διαδικασία 
υποβολής της. Για τις αντιρρήσεις αυτές αποφασίζει ο 
Υπουργός Ανάπτυξης ύστερα από γνώμη της Ρ.Α.Ε.. 

Δ) Οι όροι, οι προϋποθέσεις και οι περιορισμοί ασκή- 
σεως των δικαιωμάτων που παρέχονται με την άδεια. 

Ε) Ο τρόπος και η διαδικασία ελέγχου από τη Ρ.Α.Ε., 
της άσκησης των δικαιωμάτων που παρέχει η άδεια. 

ΣΤ) Οι όροι, οι προϋποθέσεις και η διαδικασία τρο- 
ποποιήσεως και επεκτάσεως των αδειών, και προκει- 
μένου για τις άδειες παραγωγής και προμήθειας, οι 
όροι, οι προϋποθέσεις και η διαδικασία ανακλήσεώς 
τους. 

Ζ) Κάθε άλλη λεπτομέρεια αναγκαία για την εφαρμογή 
των άρθρων 9,10,11,12,17,20 και 22 του νόμου αυτού. 

2. Με κοινή απόφαση των Υπουργών Οικονομικών 
και Ανάπτυξης καθορίζεται το τέλος για την έκδοση, 
τροποποίηση ή επέκταση των αδειών και τα ετήσια 
τέλη για τη χρήση των αδειών. 

3. Με αποφάσεις του Υπουργού Ανάπτυξης, που 
δημοσιεύονται στην Εφημερίδα της Κυβερνήσεως, μπο¬ 
ρούν να επιβάλλονται στους κατόχους αδειών του νόμου 
αυτού πρόσθετες υποχρεώσεις: 

α) Για να διασφαλίζεται η παροχή υπηρεσιών κοινής 
ωφέλειας προκειμένου να κατοχυρώνεται η ασφάλεια 
του εφοδιασμού, η τακτική παροχή, η ποιότητα, οι τιμές, 
η προστασία των καταναλωτών και η προστασία τού 
περιβάλλοντος, στο πλαίσιο μακροπρόθεσμου ενεργεια¬ 
κού σχεδιασμού. Στις υποχρεώσεις αυτές ενδεικτικά 
περιλαμβάνονται η ενιαία τιμολόγηση στο σύνολο της 
χώρας για ορισμένες κατηγορίες πελατών ηλεκτρικής 
ενέργειας, καθώς και ειδικά τιμολόγια ή όροι για κα¬ 
τηγορίες ή περιπτώσεις πελατών που χρήζουν ιδιαίτε¬ 
ρης μεταχείρισης. Οι υποχρεώσεις αυτές πρέπει να 
ορίζονται σαφώς, να είναι διαφανείς, αμερόληπτες και 
επαληθεύσιμες. 

β) Για να αντιμετωπίζονται περιπτώσεις πολέμου ή 
επιστράτευσης ή ανάγκες της άμυνας της χώρας ή 
επείγουσα κοινωνική ανάγκη από θεομηνία ή ανάγκη 
που μπορεί να θέσει σε κίνδυνο τη δημόσια υγεία. 

4. Η Ρ.Α.Ε. παρακολουθεί και ελέγχει τη συμμόρφωση 
των κατόχων αδειών με τους ανωτέρω όρους. Ο όροι 
αυτοί θεωρούνται όροι των αδειών που έχουν ήδη 
χορηγηθεί ή χορηγούνται μετά την έναρξη ισχύος των 
αποφάσεων της προηγούμενης παραγράφου. 

Άρθρο 29 

Γ ενικά τιμολόγια και διατάξεις χρέωσης 

1. Τα τιμολόγια με βάση τα οποία, οι κάτοχοι άδειας 
εισπράττουν τίμημα ή τέλος ή οποιαδήποτε αντιπαροχή 
για την παροχή των υπηρεσιών τους, με εξαίρεση τα 
τιμολόγια προμήθειας σε Επιλέγοντες Πελάτες, δεν 
ισχύουν εάν δεν εγκριθούν προηγουμένως από τον 
Υπουργό Ανάπτυξης, ύστερα από γνώμη της Ρ.Α.Ε.. 

2. Κατά την έγκριση των τιμολογίων πέραν ενός 
εύλογου κέρδους, λαμβάνονται υπόψη ιδίως: 

α) Οι δαπάνες για την παραγωγή ή αγορά ηλεκτρικής 
ενέργειας. 

β) Οι δαπάνες για μισθούς, ημερομίσθια και συναφή 
έξοδα. 

γ) Τα λοιπά λειτουργικά έξοδα, φόροι και δασμοί, 
δ) Η απόσβεση των επενδύσεων, 
ε) Η απόδοση του επενδεδυμένου κεφαλαίου, λαμ- 
βανομένου υπόψη του επιχειρηματικού κινδύνου και του 
κόστους κεφαλαίου αντίστοιχων δραστηριοτήτων. 


στ) Οι δαπάνες για τη συμμόρφωση με τις υποχρεώ¬ 
σεις που επιβάλλονται για την παροχή υπηρεσιών κοινής 
ωφέλειας και οι οποίες θα κατανέμονται στο σύνολο 
της κατανάλωσης συμπεριλαμβανομένων και των αυ- 
τοπαραγωγών. ' 

ζ) Οι δαπάνες για τις υποχρεώσεις που αναλήφθηκαν 
ή εγγυήσεις λειτουργίας που χορηγήθηκαν, πριν από 
την έναρξη ισχύος του νόμου αυτού και οι οποίες θα 
κατανέμονται στο σύνολο της κατανάλωσης συμπερι¬ 
λαμβανομένων και των αυτοπαραγωγών. 

3. Με απόφαση του Υπουργού Ανάπτυξης, ύστερα 
από γνώμη της Ρ.Α.Ε. οι κάτοχοι άδειας, στα πλαίσια 
της γενικής υποχρέωσής τους προς παροχή υπηρεσιών 
κοινής ωφέλειαο, μπορεί να υποχρεωθούν να διαφο¬ 
ροποιούν για ομάδες Καταναλωτών τα τιμολόγια τους, 
με την προϋπόθεση ότι διασφαλίζεται: 

α) η δυνατότητα κάλυψης των συνολικών δαπανών 
για κάθε κάτοχο άδειας, όπως αυτές ορίζονται στην 
παρ. 2 ανωτέρω, και 

β) όσον αφορά τη Δ.Ε.Η., η μη ύπαρξη επιδοτήσεων 
μεταξύ Επιλεγόντων και Μη Επιλεγόντων Πελατών. 

Άρθρο 30 

Τήρηση λογαριασμών από κατόχους αδειών 

1. Οι κάτοχοι αδειών υποχρεούνται να τηρούν ετή¬ 
σιους λογαριασμούς. Κάτοχοι αδειών, οι οποίοι δεν 
υποχρεούνται από τις ισχύουσες διατάξεις να δημο¬ 
σιεύουν τους ετήσιους λογαριασμούς τους, οφείλουν 
να τηρούν στα γραφεία της έδρας τους αντίγραφα των 
λογαριασμών στη διάθεση του κοινού. 

2. Οι Ολοκληρωμένες Ηλεκτρικές Επιχειρήσεις τη¬ 
ρούν χωριστούς λογαριασμούς κατά κλάδο παραγωγής, 
μεταφοράς και διανομής ηλεκτρικής ενέργειας και, όπου 
χρειάζεται, σε ενοποιημένη βάση για τους άλλους κλά¬ 
δους εκτός του τομέα της ηλεκτρικής ενέργειας, όπως 
ακριβώς θα έπρατταν εάν οι εν λόγω δραστηριότητες 
ασκούνταν από διαφορετικές επιχειρήσεις, ποοκειμένου 
να αποφεύγονται οι διακρίσεις, οι διασταυρούμενες 
επιχορηγήσεις και οι στρεβλώσεις του ανταγωνισμού. 
Σε παράρτημα των λογαριασμών τους περιλαμβάνουν 
ισολογισμό και λογαριασμό αποτελεσμάτων χρήσεως 
για κάθε δραστηριότητα. 

3. Οι επιχειρήσεις διευκρινίζουν, στο παράρτημα της 
προηγούμενης παραγράφου, τους κανόνες κατανομής 
του ενεργητικού και παθητικού και των δαπανών και 
εσόδων, τους οποίους εφαρμόζουν για την κατάρτιση 
των χωριστών λογαριασμών που αναφέρονται στην 
παράγραφο 2. Οι κανόνες αυτοί μπορούν να τροπο¬ 
ποιούνται σε εξαιρετικές περιπτώσεις μόνο μετά από 
έγκριση της Ρ.Α.Ε., επισημαίνονται στο παράρτημα και 
αιτιολογούνται. 

4. Οι σημαντικές πράξεις που έχουν πραγματοποιηθεί 
με τις συνδεδεμένες επιχειρήσεις ή με τις συγγενείς 
επιχειρήσεις ή με τις επιχειρήσεις που ανήκουν στους 
ίδιους μετόχους, παρατίθενται στο παράρτημα των ε¬ 
τήσιων λογαριασμών. 

ΚΕΦΑΛΑΙΟ Η' 

ΚΑΝΟΝΕΣ ΑΣΦΑΛΕΙΑΣ - ΠΟΙΝΙΚΕΣ ΚΑΙ 
ΔΙΟΙΚΗΤΙΚΕΣ ΚΥΡΟΣΕΙΣ 

Άρθρο 31 
Κανόνες ασφαλείας 

Με προεδρικό διάταγμα, που εκδίδεται με πρόταση 
των Υπουργών Ανάπτυξης και Υγείας και Πρόνοιας, 
θεσπίζονται κανόνες προστασίας της ζωής, της υγείας 

και της περιουσίας, από κινδύνους που προέρχονται 
από την παραγωγή, μεταφορά, διανομή και προμήθεια 
ηλεκτρικής ενέργειας, από τη χρήαη της και από την 
εγκατάσταση, συντήρηση ή χρήση κάθε ηλεκτρικής 
γραμμής ή εγκατάστασης. Με το Ιδιο προεδρικό διά¬ 
ταγμα μπορεί να παρέχεται εξουσιοδότηση στους α¬ 
νωτέρω Υπουργούς, με απόφασή τους να θεσπίζουν 
ειδικές προδιαγραφές ή υποχρεώσεις για κατηγορίες ή 
είδη ηλεκτρικών γραμμών ή εγκαταστάσεων. 

Άρθρο 32 
Ποινικές κυρώσεις 

1. Όποιος με οποιονδήποτε τρόπο παράγει, μετα¬ 
φέρει, διανέμει ή προμηθεύει, ηλεκτρική ενέργεια χωρίς 
να έχει σχετικό δικαίωμα, τιμωρείται με φυλάκιση του¬ 
λάχιστον έξι (6) μηνών και χρηματική ποινή από πενήντα 
εκατομμύρια (50.000.000) έως πεντακόσια εκατομμύρια 
(500.000.000) δραχμές. 

2. Το δικαστήριο μπορεί να επιβάλει και τη δήμευση 
εν όλω ή εν μέρει των εγκαταστάσεων και του εξο¬ 
πλισμού που χρησιμοποιήθηκαν κατά την τέλεση της 
παράβασης που τιμωρείται σύμφωνα με την προηγού¬ 
μενη παράγραφο. 

Άρθρο 33 

Διοικητικές κυρώσεις 

1. Με απόφαση της Ρ.Α.Ε. επιβάλλεται για κάθε 
παράβαση των διατάξεων του νόμου αυτού ή των κατ 
εξουσιοδότησή του εκδιδόμενων κανονιστικών πράξεων, 
πρόστιμο από πενήντα εκατομμύρια (50.000.000) έως 
πεντακόσια εκατομμύρια (500.000.000) δραχμές, ανά¬ 
λογα με τη συχνότητα και τη βαρύτητα της παράβασης. 
Με αποφάσεις του Υπουργού Ανάπτυξης μπορεί να 
αναπροσαρμόζεται το κατώτερο και το ανώτερο όριο 
του προστίμου. 

2. Τα επιβαλλόμενα πρόσημα βεβαιώνονται και ει- 
σπράττονται κατά τις διατάξεις του Κ.Ε.Δ.Ε. υπέρ του 
Δημοσίου. Η επιβολή προστίμων κατά το παρόν άρθρο 
δεν αποκλείει την επιβολή άλλων κυρώσεων για την 
ίδια παράβαση που τυχόν προβλέπονται από άλλες 
διατάξεις. 

3. Σε περιπτώσεις συστημαπκής και κατ' επανάληψη 
παραβίασης του νομοθετικού πλαισίου και των λοιπών 
όρων υπό τους οποίους χορηγούνται οι προβλεπόμενες 
από το νόμο αυτόν άδειες, ο Υπουργός Ανάπτυξης 
μετά από γνώμη ή πρόταση της Ρ.Α.Ε. μπορεί να 
ανακαλεί τις άδειες. 

ΚΕΦΑΛΑΙΟ θ' 

ΚΥΡΩΣΗ ΣΥΜΒΑΣΗΣ ΓΕΝ.Ο.Π./Δ.Ε.Η. - 
ΥΠΟΥΡΓΟΥ ΑΝΑΠΤΥΞΗΣ 

Άρθρο 34 

1. Ιδρύεται νομικό πρόσωπο δημοσίου δικαίου με την 
επωνυμία "Οργανισμός Ασφάλισης Προσωπικού Δ.Ε.Η.' 
(Ο.Α.Π.-Δ.Ε.Η.), το οποίο έχει έδρα στην Αθήνα και 
σκοπό την υποχρεωτική κοινωνική ασφάλιση του προ¬ 
σωπικού και των συνταξιούχων της Δημόσιας Επιχεί¬ 
ρησης Ηλεκτρισμού (Δ.Ε.Η.), όπως αυτή υφίσταται κατά 
την έναρξη της ισχύος του παρόντος νόμου και των 
θυγατρικών της εταιρειών, καθώς και των τυχόν δια¬ 
δόχων της, ως προς την επιχειρηματική δραστηριότητα 
που αυτή ασκεί, σε περίπτωση μεταβολής με οποιον- 
δήποτε τρόπο της νομικής της μορφής ή της σύνθεσης 
του μετοχικού της κεφαλαίου, καθώς και του προσωπικού 
του ίδιου του οργανισμού. 


Ο Ο.Α.Π.-Δ.Ε.Η. ασκεί την κύρια και την επικουρική 
ασφάλιση και την ασφάλιση υγείας και πρόνοιας των 
ασφαλισμένων του όπως αυτή προβλέπεται σύμφωνα 
με τις ισχύουσες κατά την έναρξη ισχύος του νόμου 
αυτού διατάξεις και ιδίως ι τις διατάξεις των άρθρων 
2,3,5,6 και 8 έως 30 του ν. 4491/1966 (ΦΕΚ 1 Α7 
4.1.1966) και του π.δ. 245/1975 (ΦΕΚ 69 Α715.4.1975), 
όπως αυτές ισχύουν. 

Η εποπτεία του Ο.Α.Π.-Δ.Ε.Η. ασκείται από τον Υ¬ 
πουργό Εργασίας και Κοινωνικών Ασφαλίσεων. 

2. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών, Ανάπτυξης και Εργασίας 
και Κοινωνικών Ασφαλίσεων, ρυθμίζονται στο πλαίσιο 
των επόμενων παραγράφων και της συμφωνίας που 
περιλαμβάνεται στην παράγραφο 12 του άρθρου αυτού, 
τα σχετικά με τη σύσταση, την οργάνωση και λειτουργία 
του Ο.Α.Π.-Δ.Ε.Η., καθώς και κάθε αναγκαία λεπτομέ¬ 
ρεια. 

3. Ο Ο.Α.Π.-Δ.Ε.Η. διοικείται από επταμελές Διοικη¬ 
τικό Συμβούλιο στο οποίο μετέχουν δύο εκπρόσωποι 
των ασφαλισμένων και ένας εκπρόσωπος των συντα¬ 
ξιούχων. Σε κάθε περίπτωση η πλειοψηφία των μελών 
του Διοικητικού Συμβουλίου ορίζεται από τον εποπτεύο- 
ντα Υπουργό. 

4. Η προβλεπόμενη στο άρθρο 1 της συμφωνίας που 
κυρώνεται με την παράγραφο 12 του παρόντος ποσοτική 
εξέλιξη της αναφερόμενης στο παραπάνω άρθρο πε¬ 
ριουσίας θα προσδιορίζεται, από 1.1.1993 και εφεξής, 
στο πλαίσιο της εν λόγω συμφωνίας, βάσει των ισχυό- 
ντων εκάστοτε πινάκων θνησιμότητας, τηρουμένων των 
αρχών, της μεθοδολογίας και των παραδοχών της 
μελέτης που μνημονεύεται στην παραπάνω συμφωνία. 
Ο εν λόγω προσδιορισμός θα γίνεται και κατά τη 
διαφορά των παροχών (κύριας και επικουρικής σύνταξης, 
εφάπαξ βοηθημάτων κ.λπ.) μείον τις αντίστοιχες ει¬ 
σφορές εργαζομένων, εργοδότη και Κράτους. Η ετήσια 
απόδοση θα υπολογίζεται σύμφωνα με τα οριζόμενα 
στην εν λόγω μελέτη. 

5. Το Δημόσιο θα μεταβιβάζει στον Ο.Α.Π.-Δ.Ε.Η. 
ποσοστό του προϊόντος από τη διάθεση μετοχών της 
Δ.Ε.Η. σε τρίτους, της τάξης του 20% για το πρώτο 
25% του μετοχικού κεφαλαίου και της τάξης του 15% 
για το υπόλοιπο. 

6. Πόροι του Ο.Α.Π.-Δ.Ε.Η. είναι αφ' ενός μεν σι 
προβλεπόμενοι κατά την ισχύουσα νομοθεσία πόροι της 
Δ.Ε.Η. ως ασφαλιστικού φορέα του προσωπικού της, 
αφ' ετέρου δε οι καταβολές του Κράτους που εγγρά- 
φονται στον εκάστοτε Κρατικό Προϋπολογισμό, όπως 
προβλέπεται στα άρθρα 5 και 6 της συμφωνίας που 
περιλαμβάνεται στην παράγραφο 12 του άρθρου αυτού, 
καθώς και τα ειδικότερα έσοδα που αναφέρονται στο 
άρθρο 8 της παραπάνω συμφωνίας. 

7. Οι οργανικές θέσεις του προσωπικού του Ο.Α.Π.- 
Δ.Ε.Η. η σύσταση των οποίων γίνεται ειδικά για την 
περίπτωση αυτή με το προεδρικό διάταγμα της παρα¬ 
γράφου 2, καλύπτονται κατά προτεραιότητα με απο¬ 
σπάσεις των υπαλλήλων της Δ.Ε.Η. οι οποίοι κατά την 
ισχύ του παρόντος νόμου υπηρετούν στη Διεύθυνση 
Ασφάλισης Προσωπικού της Δ.Ε.Η.. Η υπηρεσιακή και 
μισθολογική κατάσταση των υπαλλήλων αυτών, διέπεται 
από τον ισχύοντα εκάστοτε κανονισμό κατάστασης 
προσωπικού Δ.Ε.Η. και το ισχύον εκάστοτε μισθολόγιο. 
Έως ότου οργανωθούν και στελεχωθούν οι υπηρεσίες 
του Ο.Α.Π.-Δ.Ε.Η., η διεκπεραίωση των εργασιών γίνεται 
από τη Διεύθυνση Ασφάλισης Προσωπικού Δ.Ε.Η.. 

8. Με κοινές αποφάσεις των Υπουργών Οικονομικών, 
Ανάπτυξης και Εργασίας και Κοινωνικών Ασφαλίσεων 

καθορίζεται η ημερομηνία έναρξης της λειτουργίας του 
Διοικητικού Συμβουλίου και των υπηρεσιών του Ο.Α.Π - 
Δ.Ε.Η.. 

9. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Εργασίας και Κοινωνικών Ασφαλίσεων, μετά από 
πρόταση του Διοικητικού Συμβουλίου του Οργανισμού, 
εκδίδεται ο Κανονισμός που καθορίζει τη διάρθρωση 
των υπηρεσιών του Οργανισμού, τις αρμοδιότητές τους 
και τις θέσεις του κάθε είδους προσωπικού, σύμφωνα 
με την υφιστάμενη οργάνωση της Διεύθυνσης Ασφά¬ 
λισης Προσωπικού της Δ.Ε.Η.. 

Με ίδιες αποφάσεις εκδίδεται ο Κανονισμός Ασφά¬ 
λισης, σύμφωνα με τον ισχύοντα κατά την έκδοση του 
παρόντος Κανονισμό (ΦΕΚ 118 Β/18.8.1966) ρυθμίζεται 
κάθε αναγκαία λεπτομέρεια. 

10. Με το προεδρικό διάταγμα της παραγράφου 2 
μπορεί να παρέχεται υπεξουσιοδότηση για τη ρύθμιση 
ειδικότερων ζητημάτων που έχουν τεχνικό και λεπτο¬ 
μερειακό χαρακτήρα στους αρμόδιους κατά περίπτωση 
Υπουργούς ή στο Διοικητικό Συμβούλιο του ΟΑ.Π- 
Δ.Ε.Η.. 

11. Η Δ.Ε.Η. με απόφαση του Διοικητικού της Συμ¬ 
βουλίου παραχωρεί στον Ο.Α.Π.-Δ Ε.Η. ατελώς και χω¬ 
ρίς αντάλλαγμα την κυριότητα των κτιρίων, των οχη¬ 
μάτων, των επίπλων και εξοπλισμών των παιδικών σταθ¬ 
μών, των πολυιατρείων, των κατασκηνώσεων και των 
λοιπών εγκαταστάσεων που χρησιμοποιεί κατά τη δη¬ 
μοσίευση του παρόντος νόμου η Διεύθυνση Ασφάλισης 
Προσωπικού της Δ Ε.Η.. Οι δαπάνες συντήρησης και 
ανανέωσης βαρύνουν τον Ο.Α.Π.-Δ.Ε.Η.. 

12. Κυρώνεται η συμφωνία που υπεγράφη στις 30 
Ιουλίου 1999 μεταξύ του Υπουργού Ανάπτυξης και της 
ΓΕΝ.Ο.Π.-Δ.Ε.Η., που προσυπέγραψε και απεδέχθη η 
Πανελλήνια Ομοσπονδία Συνταξιούχων Δ.Ε.Η και η 
οποία έχει ως εξής: 

"Σήμερα, 30 Ιουλίου 1999, στην Αθήνα, μεταξύ του 
Υπουργού Ανάπτυξης κ. Ευάγγελου Βενιζέλου που ε¬ 
νεργεί εν προκειμένω και εκ μέρους των Υπουργών 
Οικονομικών και Εργασίας και Κοινωνικών Ασφαλίσεων 
και της ΓΕΝ Ο.Π. - Δ.Ε.Η. που εκπροσωπείται από τον 
Πρόεδρο του Δ.Σ. Ν. Έξαρχο, τον Γενικό Γραμματέα 
Α. Ματσαρίδη και τον Οργανωτικό Γραμματέα Ρ. Ρίζο, 
για την οριστική επίλυση του ασφαλιστικού ζητήματος 
της Δ.Ε.Η. και στη συνέχεια των όσων αναφέρονται 
στην εισηγητική έκθεση του ν. 2593/1998, συμφωνούνται 
τα εξής: 

1. Από τη λειτουργία του Ασφαλιστικού Φορέα της 
Δ.Ε.Η. βάσει του ν. 4491/1966 και ειδικότερα του άρθρου 
7 παρ. 2 έχει σχηματιστεί περιουσία αυτού του φορέα 
ενσωματωμένη στην περιουσία της Δ.Ε.Η., η οποία είχε 
την πλήρη και αποκλειστική διαχείριση των πόρων του 
Φορέα στο πλαίσιο της κατά τις ανωτέρω διατάξεις 
ιδιότητάς της ως Ασφαλιστή του προσωπικού της (βλ. 
και την 98/96 απόφαση Δ.Σ./Δ.Ε.Η.). 

Η εν λόγω περιουσία προσδιορίστηκε ποσοτικά για 
την 31.12.1992 με την αναλογιστική μελέτη που συ¬ 
ντάχθηκε από τις εταιρίες ννΥΑΤΤ και ΡΡϋΟΕΝΤΙΑΕ 
και κατατέθηκε στο ΥΠ.Ε.Κ.Α. το 1995, η δε ποσοτική 
της εξέλιξη στο μέλλον θα προσδιορίζεται για τακτές 
ημερομηνίες, με έναρξη την 31.12.1998, με μελέτες 
επικαιροποίησής της που θα βασίζονται στις ίδιες αρχές, 
μεθοδολογία και παραδοχές της ως άνω μελέτης 
ννΥΑΤΤ - ΡΚυΟΕΝΤΙΑΙ. 

2. Το Κράτος αναγνωρίζει πλήρως τις υποχρεώσεις 
της Δ.Ε.Η. προς τον ασφαλιστικό της φορέα, έναντι 
της προαναφερόμενης ενσωματωμένης περιουσίας, και 
υποκαθιστά τη Δ.Ε.Η. σε όλες τις ασφαλιστικές υπο¬ 


χρεώσεις της προς τους εργαζομένους και συνταξιού¬ 
χους της. Προς τούτο το Κράτος αναλαμβάνει την 
πλήρη κάλυψη, με τις αναγκαίες καταβολές, όπως προ- 
βλέπεται στην παράγραφο ( 6, όλων των αναγκών του 
νέου Ασφαλιστικού Φορέα Προσωπικού Δ.Ε.Η. 
(Ν Π.Λ.Λ.), καθώς και των εν γένει υποχρεώσεών του. 

Ειδικότερα οι υποχρεώσεις που αναλαμβάνει εν προ¬ 
κειμένω το Κράτος αποτελούν αντιπαροχές έναντι της 
περιουσίας του Ασφαλιστικού Φορέα, κατά τα αναφε- 
ρόμενα στην παρ. 1, με την οποία περιουσία αυξάνεται 
η περιουσία πις Δ Ε Η. και ουσιαστικά του Κράτους, 
ως ιδιοκτήτη πις επιχείρησης. 

3. Εν όψει π)ς υποχρεωτικής απελευθέρωσης της 
αγοράς ηλεκτρικής ενέργειας της χώρας σε εφαρμογή 
της οδηγίας 96/92 της Ευρωπαϊκής Ένωσης, η Δ.Ε.Η.., 
θα υπαχθεί στο ν. 2414/1996 και θα μετατραπεί σε 
ανώνυμη εταιρεία με συνέπεια να καθίσταται πλέον 
αναγκαίος ο διαχωρισμός του σημερινού διφυούς νο¬ 
μικού προσώπου πις Δ.Ε.Η. αφ' ενός μεν σε νομικό 
πρόσωπο ιδιωτικού δικαίου, που αναπτύσσει την επι¬ 
χειρηματική δραστηριότητα στο χώρο της ηλεκτρικής 
ενέργειας με τη μορφή ανώνυμης εταιρείας, αφ' ετέρου 
σέ ένα νομικό πρόσωπο δημοσίου δικαίου που θα ε¬ 
ξακολουθεί να λειτουργεί ως ασφαλιστικός φορέας του 
προσωπικού της Δ.Ε.Η.. 

Είναι άλλωστε γνωστό ότι κατά το Σύνταγμα και τη 
σχετική νομολογία του Συμβουλίου της Επικράτειας δεν 
είναι θεμιτό να εκτελείται έργο υποχρεωπκής κοινωνικής 
ασφάλισης από ανώνυμη εταιρεία ή άλλο νομικό πρό¬ 
σωπο ιδιωτικού δικαίου. 

4. Πέραν τούτου είναι φανερό ότι η δραστηριοποίηση 
της Δ.Ε.Η. στα πλαίσια της απελευθέρωσης της αγοράς 
ηλεκτρικής ενέργειας με ανταγωνιστικούς όρους, η 
χρηματοοικονομική της κάλυψη και η επιχειρηματική της 
ανάπτυξη, οδηγούν στην παρούσα ρύθμιση, ως την 
προσφορότερη λύση. 

5. Έτσι για τους παραπάνω λόγους το Ν.Π.Δ.Δ. - 
Ασφαλιστής Δ.Ε.Η., διαχωρίζεται από τη Δ.Ε.Η. Επιχεί¬ 
ρηση Α.Ε. και δημιουργείται ένα Ν.Π.Δ.Δ. (Δ.Ε.Η. - 
Ασφαλιστής). 

Ο νέος ασφαλιστικός φορέας θα καλύψει, θα εξα¬ 
σφαλίσει και θα προστατεύσει, εις το ακέραιο, όλες τις 
κάθε είδους ασφαλιστικές παροχές και υποχρεώσεις 
του ασφαλιστικού φορέα της Δ.Ε.Η., σε συνδυασμό με 
τα αναφερόμενα στις παραγράφους 1 και 2 του παρό¬ 
ντος, καθώς και με το άρθρο 35 του ν. 4491/1966 κατ' 
ελάχιστο στο επίπεδο και την έκταση που προβλέπεται 
σήμερα. Επίσης θα προβλεφθεί η κάλυψη για την αντι¬ 
μετώπιση εκτάκτων γεγονότων που θα δημιουργούν 
έκτακτες ασφαλιστικές υποχρεώσεις (π.χ. εθελούσια 
έξοδος προσωπικού κ.λπ ). 

6. Οι καταβολές του Κράτους (παρ. 2) συνιστούν 
πάγιο πόρο του Νέου Ασφαλιστικού Φορέα Προσωπικού 
Δ.Ε.Η. (Ν.Π.Δ.Δ), ο οποίος θα αναφέρεται ιδιαίτερα 
στο οικείο άρθρο του καταστατικού του (Πόροι Φορέα). 

Οι καταβολές αυτές θα εγγράφονται στον εκάστοτε 
Κρατικό Προϋπολογισμό, στην εισηγητική έκθεση του 
οποίου θα γίνεται σημείωση ότι η εγγραφή αυτή γίνεται 
έναντι της κατά τα ανωτέρω περιουσίας (αντιπαροχή) 
του Φορέα. Πιο συγκεκριμένα: Στον εκάστοτε Κρατικό 
Προϋπολογισμό θα αναγράφεται το προϋπολογιζόμενο 
ποσό της διαφοράς εσόδων μείον παροχές, το οποίο 
θα χρησιμοποιείται για τη χρηματοδότηση του φορέα. 

Για το ανωτέρω ποσό θα γίνεται στην εισηγητική έκθεση 
σημείωση, ότι γράφεται στον Κρατικό Προϋπολογισμό, 
έναντι της περιουσίας που αναφέρεται στην παράγραφο 
1 του παρόντος σε συνάρτηση με τις Κεφαλαιακές και 
άλλες ενισχύσεις του Ν.Π.Δ.Δ. - ασφαλιστικού φορέα 

του προσωπικού της Δ.Ε.Η.. 

7. Η διαχείριση αυτού του ασφαλιστικού φορέα, η 
καταβολή των ασφαλιστικών παροχών, η κάλυψη της 
υγειονομικής περίθαλψης και των συμφωνημένων με 
Ε.Σ.Σ.Ε. κοινωνικών παροχών, θα διενεργείται λόγω 
εμπειρίας κατά προτεραιότητα από προσωπικό που 
σήμερα υπηρετεί στη Δ.Α.Π., που θα διέπεται από 
ταυτόσημο μισθολόγιο και ΚΚΠ με αυτό του προσωπικού 
της Δ.Ε.Η.. 

8. Με σκοπό την κατά το δυνατό μικρότερη επιβά¬ 
ρυνση του Κρατικού Προϋπολογισμού, με νομοθετική 
ρύθμιση πριν την 19.2.2001, το περιεχόμενο της οποίας 
θα συμφωνηθεί με τη ΓΕΝ.Ο.Π./Δ.Ε.Η., θα προβλεφθούν 
και ειδικότερα έσοδα, όπως ειδικό τέλος διοδίων στις 
γραμμές μεταφοράς, ανάκτηση ανενεργών επενδύσεων 
κ.λπ.. Υπογραμμίζεται ότι σε καμία περίπτωση δεν θα 
αυξηθούν οι σήμερα καταβαλλόμενες ασφαλιστικές ει¬ 
σφορές εργαζομένων και συνταξιούχων. 

9. Όλα τα παραπάνω σημεία θα αποτυπωθούν, σε 
συνεννόηση με τη ΓΕΝ.Ο.Π. - Δ.Ε.Η. και ΠΟΣ - Δ.Ε.Η., 
σε νομοθετική ρύθμιση - πλαίσιο που θα εισαχθεί για 
ψήφιση ταυτόχρονα με το νόμο για την απελευθέρωση 
της αγοράς της ηλεκτρικής ενέργειας, στην εισηγητική 
έκθεση της οποίας θα περιληφθεί αυτούσια και η πα¬ 
ρούσα συμφωνία. 

Ρητά επίσης θα αναφερθεί όπ μέχρι τη σύσταση και 
λειτουργία του νέου Φορέα θα ισχύει εξ ολοκλήρου το 
σημερινό ασφαλιστικό καθεστώς για τους ασφαλισμέ¬ 
νους της Δ.Ε.Η.'. 

13. Η θητεία των μελών του Συμβουλίου Ασφάλισης 
Προσωπικού της Δ.Ε.Η. που λειτουργεί σήμερα στη 
Διεύθυνση Ασφάλισης Προσωπικού Δ.Ε.Η., σύμφωνα με 
τις διατάξεις του άρθρου 4 του ν. 4491/1966, όπως 
αυτές ισχύουν, παρατείνεται μέχρι την έναρξη λειτουρ¬ 
γίας του Διοικητικού Συμβουλίου του Ο.Α.Π.-Δ.Ε.Η.. 
Στην περίπτωση που οι εκλογές, που προβλέπονται 
από πς οικείες διατάξεις για την ανάδειξη εκπροσώπων 
ασφαλισμένων και συνταξιούχων στο Συμβούλιο Ασφά¬ 
λισης Προσωπικού, πραγματοποιηθούν πριν από τη 
συγκρότηση και έναρξη λειτουργίας του Δ.Σ. του Ο.Α.Π.- 
Δ.Ε.Η., όσοι εκλεγούν ως μέλη του Συμβουλίου Ασφά¬ 
λισης Προσωπικού θα είναι μέλη του νέου Δ.Σ. του 
Ο.Α.Π.-Δ.Ε.Η., σύμφωνα με την παράγραφο 3 του πα¬ 
ρόντος άρθρου, ως εκπρόσωποι των ασφαλισμένων και 
των συνταξιούχων κατά την πρώτη θητεία του Δ.Σ.. 

ΚΕΦΑΛΑΙΟ Γ 

ΣΥΜΠΑΡΑΓΩΓΗ ΚΑΙ ΠΑΡΑΓΩΓΗ ΑΠΟ 
ΑΝΑΝΕΩΣΙΜΕΣ ΠΗΓΕΣ ΕΝΕΡΓΕΙΑΣ (Α.Π.Ε.) 

Άρθρο 35 

1. Ο Διαχειριστής του Συστήματος υποχρεούται να 
δίνει προτεραιότητα κατά την κατανομή του φορτίου: 

(α) Σε διαθέσιμες εγκαταστάσεις παραγωγής στις 
οποίες η ηλεκτρική ενέργεια παράγεται από Α.Π.Ε., 
εγκατεστημένης ηλεκτρικής ισχύος μέχρι 50 Μ\Λ/β και 
στην περίπτωση υδροηλεκτρικών μονάδων μέχρι 10 
Μννβ. 

(β) Σε διαθέσιμες εγκαταστάσεις παραγωγής στις 
οποίες η ηλεκτρική ενέργεια παράγεται μέσω συμπα¬ 
ραγωγής. Το δικαίωμα προτεραιότητας ισχύει για εγκα¬ 
ταστάσεις παραγωγής ηλεκτρικής ισχύος μέχρι 35 Μννβ. 

2. Το δικαίωμα προτεραιότητας ισχύει και για το 
πλεόνασμα ηλεκτρικής ενέργειας άυτοπαραγωγών, ε¬ 
φόσον η ηλεκτρική ενέργεια παράγεται από Α.Π.Ε. κατά 
τα οριζόμενα στο εδάφιο (α) της προηγούμενης παρα¬ 
γράφου, ή μέσω συμπαραγωγής. Στην περίπτωση που 


ο αυτοπαραγωγός παράγει ηλεκτρική ενέργεια μέσω 
συμπαραγωγής, το δικαίωμα προτεραιότητας ισχύει για 
εγκαταστάσεις παραγωγής ηλεκτρικής ισχύος μέχρι 50 
Μννβ. 

3. Ο τρόπος, η έκταση, όι όροι και οι προϋποθέσεις 
σύμφωνα με τους οποίους ο Διαχειριστής του Συστή¬ 
ματος δίνει προτεραιότητα στις εγκαταστάσεις παρα¬ 
γωγής των προηγούμενων παραγράφων 1 και 2 ορίζο¬ 
νται στον Κώδικα Διαχείρισης του Συστήματος. 

Άρθρο 36 

1. Στα μη Διασυνδεδεμένα Νησιά, η Δ.Ε.Η., ως Δια¬ 
χειριστής του Δικτύου και αποκλειστικός προμηθευτής 
ηλεκτρικής ενέργειας, υποχρεούται να απορροφά την 
ηλεκτρική ενέργεια που παράγεται από Α.Π.Ε., καθώς 
και το πλεόνασμα της ηλεκτρικής ενέργειας αυτοπα- 
ραγωγού, εφόσον αυτό παράγεται από Α.Π.Ε. ή μέσω 
συμπαραγωγής. 

2. Η Δ.Ε.Η. δεν έχει την παραπάνω υποχρέωση αν 
υπάρχει πλεόνασμα ηλεκτρικής ενέργειας από αυτο- 
παραγωγό και με αιτιολογημένη απόφαση της Δ.Ε.Η., 
η οποία τελεί υπό την έγκριση της Ρ.Α.Ε., διαπιστώνεται 
ότι οι τοπικές συνθήκες δεν επιτρέπουν τη διάθεσή 
της στην κατανάλωση. 

3. Ο τρόπος, η έκταση, οι όροι και οι προϋποθέσεις 
σύμφωνα με τους οποίους ο Διαχειριστής του Δικτύου 
απορροφά την ενέργεια των εγκαταστάσεων παραγω¬ 
γής της προηγούμενης παραγράφου 1 ορίζονται στον 
Κώδικα Διαχείρισης του Δικτύου. 

Άρθρο 37 

1. Για το σκοπό των προηγούμενων άρθρων 35 και 
36, ο Διαχειριστής του Συστήματος, εφόσον οι εγκα¬ 
ταστάσεις παραγωγής συνδέονται στο Σύστημα, απευ¬ 
θείας ή μέσω του Δικτύου, ή ο Διαχειριστής του Δικτύου, 
εφόσον οι εγκαταστάσεις παραγωγής συνδέονται στο 
Δίκτυο, συνάπτουν, κατά τα οριζόμενα στους Κώδικες 
Διαχείρισης του Συστήματος και του Δικτύου, σύμβαση 
με τον κάτοχο της αντίστοιχης άδειας παραγωγής. 

2. Η σύμβαση με παραγωγούς που δεν είναι και 
αυτοπαραγωγοί θα έχει δεκαετή διάρκεια με δυνατότητα 
ανανέωσης με νέα σύμβαση. 

Άρθρο 38 

1. Η τιμολόγηση της ηλεκτρικής ενέργειας που α- 
πορροφάται στο Σύστημα σύμφωνα με τα προηγούμενα 
άρθρα 35 και 37 θα γίνεται με βάση τα ακόλουθα: 

(α) Για την παραγωγή ή συμπαραγωγή ηλεκτρικής 
ενέργειας από Α.Π.Ε., οι ακόλουθοι όροι έχουν την 
κάτωθι έννοια: 

Χρέωση Ενέργειας είναι το ποσοστό 90% του σκέλους 
ενέργειας του εκάστοτε ισχύοντος τιμολογίου μέσης 
τάσης, γενικής χρήσης και, 

Χρέωση ισχύος είναι το ποσοστό 50% του σκέλους 
ισχύος του ίδιου τιμολογίου. 

(β) Για παραγωγή ηλεκτρικής ενέργειας μέσω συμπα¬ 
ραγωγής, εξαιρουμένης της συμπαραγωγής από Α.Π.Ε., 
οι ακόλουθοι όροι έχουν την κάτωθι έννοια: 

Χρέωση ενέργειας είναι το ποσοστό 70% του σκέλους 
ενέργειας του εκάστοτε ισχύοντος τιμολογίου μέσης 
τάσης γενικής χρήσης ή υψηλής τάσης. 

Χρέωση ισχύος είναι το ποσοστό 50% του σκέλους 
ισχύος του εκάστοτε ισχύοντος τιμολογίου μέσης τάσης 
γενικής χρήσης ή υψηλής τάσης. 

2. Τα επίπεδα της χρεωστέας ισχύος των παραγωγών 
προς τον Διαχειριστή του Συστήματος ή τον Διαχειριστή 
του Δικτύου ορίζονται για κάθε περίπτωση στην από- 








φάση του Υπουργού Βιομηχανίας, Ενέργειας και Τε¬ 
χνολογίας Αριθ Δ6/Φ1 /ΟΙΚ.8295/19~ 4/1995 (ΦΕΚ 385 
Β'/10.5.1995). 

3. Για το πλεόνασμα της ηλεκτρικής ενέργειας αυ- 


βάλλονται τα ποοοστά των προηγούμενων παραγράφων 
του άρθρου αυτού λόγω μεταβολής των στοιχείων του 
κόστους παραγωγής και διαχείρισης. 


τοπαραγωγών προβλέπεται μόνο χρέωση ενέργειας 
υπολογιζόμενη ως ποσοστό του σκέλους ενέργειας του 
εκάστοτε ισχύοντος τιμολογίου γενικής χρήσης και 
μηνιαίας χρέωσης στη χαμηλή τάση ή γενικής χρήσης 
στη μέση τάση ή υψηλής τάσης, ανάλογα με το επίπεδο 
τάσης στο οποίο συνδέεται ο αυτό παραγωγός στο 
Σύστημα ή στο Δίκτυο. 

4. Το ύψος του ποσοστού της προηγούμενης παρα¬ 
γράφου 3 ορίζεται σε 70% για παραγωγή ή συμπαραγωγή 
ηλεκτρικής ενέργειας από Α.Π.Ε. και σε 60% για πα¬ 
ραγωγή ηλεκτρικής ενέργειας από απόβλητα ή μέσω 
συμπαραγωγής με συμβατικά καύσιμα. 

5. Με απόφαση του Υπουργού Ανάπτυξης, που εκ- 
δίδεται μετά από γνώμη της Ρ.Α.Ε., μπορεί να μετα¬ 
βάλλονται τα ποσοστά των προηγούμενων παραγράφων 
του άρθρου αυτού λόγω μεταβολής των στοιχείων του 
κόστους παραγωγής και διαχείρισης. 

6. Για την παραγωγή ηλεκτρικής ενέργειας με χρήση 
Α.Π.Ε. οι τιμές που καθορίζονται στο άρθρο αυτό καθώς 
και στο επόμενο θεωρούνται ως μέγιστες. Κατά τη 
διαδικασία αδειοδότησης νέων εγκαταστάσεων παρα¬ 
γωγής με χρήση Α.Π.Ε. ο Υπουργός Ανάπτυξης μπορεί 
μετά από γνώμη της Ρ.Α.Ε. να καλεί τους ενδιαφερο¬ 
μένους να παρέχουν εκπτώσεις επί των μέγιστων τιμών. 

7. Κάθε παραγωγός ηλεκτρικής ενέργειας με χρήση 
Α.Π.Ε. επιβαρύνεται με ειδικό ανταποδοτικό τέλος που 
καθορίζεται με κοινή απόφαση των Υπουργών Οικονο¬ 
μικών και Ανάπτυξης και αντιστοιχεί σε ποσοστό επί 
των πωλήσεων της ενέργειας στη Δ.Ε.Η.. Το τέλος 
αυτό παρακρατείται από τη Δ.Ε.Η. και αποδίδεται στον 
Ο.Τ.Α. στα όρια του οποίου λειτουργούν οι μονάδες 
ηλεκτροπαραγωγής για πραγματοποίηση τοπικών έργων 
ανάπτυξης. 

Άρθρο 39 


Άρθρο 40 


1 Ο Διαχειριστής του Συστήματος και ο Διαχειριστής 
του Δικτύου ανακτούν πλήρως τα ποσά που καταβάλ¬ 
λουν στους αντισυμβαλλόμενους σύμφωνα με τα άρθρα 
35, 36, 37, 38 και 39 μέσω ειδικού Λογαριασμού τον 
οποίο διαχειρίζεται ο Διαχειριστής του Συστήματος. 

2. Ο Διαχειριστής του Συστήματος υποχρεούται να 
συστήσει το αργότερο μέχρι την 30ή Απριλίου 2001 
τον ειδικό Λογαριασμό της προηγούμενης παραγράφου. 

3. Έσοδα του ειδικού Λογαριασμού είναι: 

(α) Τα ποσά που καταβάλλουν οι κάτοχοι άδειας 
παραγωγής και προμήθειας του Συστήματος μέσω της 
διαδικασίας διευθέτησης των Αποκλίσεων Παραγωγής- 
Ζήτησης του άρθρου 20, τα οποία αναλογούν στην ισχύ 
που εντάσσεται κατά προτεραιότητα στο Σύστημα από 
το Διαχειριστή του Συστήματος κατά τα οριζόμενα στα 
άρθρα 35, 37 και 38. 


I α ποσά που καταβάλλει η Δ.Ε.Η. ως αποκλειστικός 
Προμηθευτής στα Μη Διασυνδεδεμένα Νησιά, για την 
ηλεκτρική ενέργεια που απορροφάται στα συστήματα 
των νησιών αυτών κατά τα οριζόμενα στα άρθρα 36, 
37 και 38. Γ ια τον υπολογισμό του ποσού αυτού ως 
τιμή Κννίτ λαμβάνεται το μέσο μεταβλητό κόστος της 
παραγωγής της Δ.Ε.Η. στα Μη Διασυνδεδεμένα Νησιά 
για κάθε μήνα, το οποίο τελεί υπό την έγκριση της 


(γ) Το ειδικό τέλος που καταβάλλεται από κάθε 
Πελάτη περιλαμβανόμενων και των αυτοπαραγωγών. 
κατ' αναλογία της ηλεκτρικής ενέργειας που αυτός 
καταναλώνει. Το ανά Κννίι ύψος του ειδικού τέλους 
είναι ενιαίο για όλη την ελληνική επικράτεια και προσ¬ 
διορίζεται κάθε έτος με απόφαση του Υπουργού Ανά¬ 
πτυξης, η οποία δημοσιεύεται στην Εφημερίδα της 
Κυβερνήσεως, μετά από πρόταση της Ρ.Α.Ε.. 


1. Για την τιμολόγηση της ηλεκτρικής ενέργειας που 
απορροφάται στα Μη Διασυνδεδεμένα Νησιά σύμφωνα 
με τα προηγούμενα άρθρα 36 και 37, προβλέπεται για 
όλες τις περιπτώσεις μόνο χρέωση ενέργειας υπολο¬ 
γιζόμενη ως ποσοστό του εκάστοτε ισχύοντος τιμολο¬ 
γίου γενικής χρήσης και μηνιαίας χρέωσης στη χαμηλή 
τάση. 

2. Το ύψος του ποσοστού της προηγούμενης παρα¬ 
γράφου ορίζεται σε: 

(α) 90% για παραγωγή ή συμπαραγωγή ηλεκτρικής 
ενέργειας από Α.Π.Ε., 

(β) 70% για το πλεόνασμα ηλεκτρικής ενέργειας 
αυτοπαραγωγών για παραγωγή από Α.Π.Ε., 

(γ) σε 60% για το πλεόνασμα της ηλεκτρικής ενέρ¬ 
γειας αυτοπαραγωγών για παραγωγή ηλεκτρικής ενέρ¬ 
γειας μέσω συμπαραγωγής. 

3. Σε περίπτωση σύνδεσης Μη Διασυνδεδεμένων 
Νησιών με το Σύστημα ή το Δίκτυο της ηπειρωτικής 
χώρας η τιμολόγηση της ηλεκτρικής ενέργειας και οι 
λοιποί τεχνικοί και οικονομικοί όροι των συμβάσεων 
πώλησης ηλεκτρικής ενέργειας, οι οποίες θα έχουν 
ήδη συναφθεί με παραγωγούς ή αυτοπαραγωγούς ε¬ 
γκατεστημένους στα νησιά αυτά, προσαρμόζονται στο 
καθεστώς που ισχύει για το Σύστημα. Η εφαρμογή των 
νέων αυτών όρων αρχίζει το αργότερο έξι μήνες από 
την έναρξη της εμπορικής λειτουργίας της παραπάνω 
σύνδεσης. 

4. Με απόφαση του Υπουργού Ανάπτυξης, που εκ- 
δίδεται μετά από γνώμη της Ρ.Α.Ε., μπορεί να μετα- 


Άρθρο 41 

Από τη θέση σε ισχύ του νόμου αυτού καταργούνται 
το άρθρο 1 παρ.1 εδάφια α' και ε', παρ. 2, 3, 4, 5, 6, 
7, 8, 9, 10 και 11, το άρθρο 2 παρ.1, 2, 3 του ν. 2244/ 
1994 (ΦΕΚ 168 Α'/7.10.1994), όπως ισχύει. 

ΚΕΦΑΛΑΙΟ ΙΑ' 

ΜΕΤΑΒΑΤΙΚΕΣ ΔΙΑΤΑΞΕΙΣ ΚΑΙ 
ΜΕΤΑΤΡΟΠΗ ΤΗΣ Δ.Ε.Η. ΣΕ 
ΑΝΩΝΥΜΗ ΕΤΑΙΡΕΙΑ 

Άρθρο 42 

Μεταβατικές διατάξεις 

1. Η Δ.Ε.Η. εξακολουθεί να λειτουργεί τις εγκατα¬ 
στάσεις παραγωγής ηλεκτρικής ενέργειας των οποίων 
είναι κυρία και οι οποίες κατά τη θέση σε ισχύ του 
νόμου αυτού βρίσκονται σε λειτουργία ή κατασκευάζο¬ 
νται σύμφωνα με τα εγκεκριμένα πενταετή ή δεκαετή 
αναπτυξιακά προγράμματά της, καθώς και να προμηθεύει 
τους Πελάτες της και πριν να λάβει την άδεια Προ¬ 
μήθειας που προβλέπεται στο άρθρο 24. Μέχρι τη 
λειτουργία της Ρ.Α.Ε., η Δ.ξ.Η. κατασκευάζει τις εγκα¬ 
ταστάσεις παραγωγής που είναι αναγκαίες για τη δια¬ 
σφάλιση του ενεργειακού εφοδιασμού στα Μη Διασυν- 
δεδεμένα Νησιά χωρίς τη διαδικασία διαγωνισμού που 
προβλέπεται στο άρθρο 11 του νόμου αυτού. 

Ειδικά για τις μονάδες του προηγούμενου εδαφίου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


χορηγείται στη Δ.Ε.Η. εκ του νόμου αυτού ενιαία άδεια 
Παραγωγής. Με απόφαση του Υπουργού Ανάπτυξης, η 
οποία εκδίδεται μετά από γνώμη της Ρ.Α.Ε., καθορίζο¬ 
νται τα δικαιώματα και οι περιορισμοί που παρέχονται 
με αυτή την ενιαία Αδεια Παραγωγής, καθώς και οι 
λοιποί όροι που απαιτούνται σύμφωνα με το νόμο αυτόν 
και τον Κανονισμό Αδειών. Η απόφαση αυτή εκδίδεται 
μέσα σε έξι μήνες από τη δημοσίευση του Κανονισμού 
Αδειών. 

2. Η Δ.Ε.Η. έχει το δικαίωμα λειτουργίας και εκμε¬ 
τάλλευσης του Συστήματος, μέχρι την ημερομηνία που 
θα ορίζεται στη σχετική Άδεια του Διαχειριστή του 
Συστήματος, όπως προβλέπεται στο άρθρο 18 παρ. 3 
του νόμου αυτού. 

3. Η Δ.Ε.Η. έχει τη διαχείριση και εκμετάλλευση του 
Δικτύου και πριν την ημερομηνία που θα ορίζεται στη 
σχετική Άδεια του Διαχειριστή του Δικτύου, η οποία 
προβλέπεται στο άρθρο 21 παρ. 2. 

4. Η εξέλιξη της αδειοδοτικής διαδικασίας κατά το 
ν. 2244/1994 δεν κωλύεται από τη θέση σε ισχύ του 
παρόντος νόμου, προκειμένου για εγκαταστάσεις πα¬ 
ραγωγής ηλεκτρικής ενέργειας από Α.Π.Ε. ή μέσω 
συμπαραγωγής για τις οποίες οι σχετικές αιτήσεις 
υποβάλλονται μέχρι τη δημοσίευση του Κανονισμού 
Αδειών. Μετά τη δημοσίευση του Κανονισμού Αδειών 
η συνέχιση της διαδικασίας γίνεται κατά τα προβλεπό- 
μενα στον Κανονισμό αυτόν. Άδειες λειτουργίας που 
εκδίδονται μέχρι τη δημοσίευση του Κανονισμού Αδειών 
εξακολουθούν να ισχύουν προσωρινά, αλλά οι κάτοχοί 
τους υποχρεούνται να υποβάλουν εντός δύο μηνών 
από τη δημοσίευση του Κανονισμού αίτηση για Άδεια 
Παραγωγής. 

5. Η παρ. 5 του άρθρου 2 του ν. 2244/1994 παραμένει 
σε ισχύ μέχρι να τεθούν σε ισχύ ο Κώδικας Διαχείρισης 
του Συστήματος και ο Κώδικας Διαχείρισης του Δικτύου. 

6. Η παρ. 1 του άρθρου 40 καλύπτει και τις συμβάσεις 
που έχει συνάψει η Δ.Ε.Η. μέχρι την έναρξη ισχύος 
του νόμου αυτού ή συνάπτει στο πλαίσιο εφαρμογής 
των παραγράφων 2 και 3 του παρόντος άρθρου, με 
παραγωγούς πού παράγουν ηλεκτρική ενέργεια με χρή¬ 
ση Α.Π.Ε. ή μέσω συμπαραγωγής. 

Άρθρο 43 

Μετατροπή της Δ.Ε.Η. σε ανώνυμη εταιρεία 

1. Με προεδρικό διάταγμα, που εκδίδεται μετά από 
πρόταση των Υπουργών Εθνικής Οικονομίας και Ανά¬ 
πτυξης. η Δ.Ε.Η. μετατρέπεται σε ανώνυμη εταιρεία 
που διέπεται από τις διατάξεις του κ.ν. 2190/1920. 

2. Με το ίδιο προεδρικό διάταγμα καταρτίζεται συγ¬ 
χρόνως και το Καταστατικό της Δ.Ε.Η. Α.Ε., με το 
οποίο ρυθμίζονται τα θέματα που αφορούν το μετοχικό 
κεφάλαο, την αύξηση και τη μείωση του μετοχικού 
κεφαλαίου, την έκδοση των μετοχών και των προσω¬ 
ρινών τίτλων, τα δικαιώματα των μετόχων, τη σύγκληση, 
τη συγκρότηση, τη λειτουργία και τις αρμοδιότητες της 
Γενικής Συνέλευσης και του Διοικητικού Συμβουλίου, 
τους ελεγκτές, την εταιρική χρήση, τη διανομή των 
κερδών, τις ετήσιες οικονομικές καταστάσεις, τη λύση 
και την εκκαθάρισή της, την πρώτη εταιρική χρήση, το 
πρώτο διοικητικό συμβούλιο, τους, τακτικό και αναπλη¬ 
ρωματικό, ελεγκτές, όπως και κάθε άλλο σχετικό θέμα 
που προβλέπεται από την κείμενη για πς ανώνυμες 
εταιρίες νομοθεσία. 

3. Σε οποιαδήποτέ περίπτωση η συμμετοχή του Ελ¬ 
ληνικού Δημοσίου στο εκάστοτε μετοχικό κεφάλαιο της 
εταιρείας δεν μπορεί να είναι κατώτερη του πενήντα 


ένα τοις εκατό (51%) των μετά ψήφου μετοχών της 
εταιρείας μετά την κάθε αύξηση του μετοχικού κεφα¬ 
λαίου. 

4. Οι αιρετοί εκπρόσωποι των εργαζομένων της Δ.Ε.Η. 
στο Διοικητικό Συμβούλιο της επιχείρησης μπορούν να 
πραγματοποιούν μία μόνο θητεία. Ως τέτοια θεωρείται 
και αυτή που διανύθηκε ή άρχισε πριν τη θέση σε ισχύ 
του παρόντος νόμου. 

Άρθρο 44 
Λοιπές διατάξεις 

Ι.α. Η πρώτη πρόταση του εδαφίου β' της παραγράφου 
5 του άρθρου 11 του Καταστατικού της Δημόσιας 
Επιχείρησης Αερίου Α.Ε., που έχει ιδρυθεί με την από 
25.11.1998 κοινή απόφαση των Υπουργών Εθνικής Οι¬ 
κονομίας και Οικονομικών και Ανάπτυξης (ΦΕΚ 1215 Β'/ 
27.11.1998), τροποποιείται ως εξής: 

'β. Σε περίπτωση που εκλείψει για οποιονδήποτε λόγο 
ο Διευθύνων Σύμβουλος, χρέη Διευθύνοντος Συμβούλου 
εκτελεί προσωρινά ο Πρόεδρος ή μέλος του Διοικητικού 
Συμβουλίου που ορίζεται με απόφασή του μέχρι την 
επιλογή νέου Διευθύνοντος Συμβούλου κατά τα οριζό¬ 
μενα στο άρθρο 15 του παρόντος καταστατικού." 

β. Η παρ. 9 του άρθρου 13 του παραπάνω καταστα¬ 
τικού της Δ.ΕΠ.Α. Α.Ε. αντικαθίσταται ως εξής: 

"9. Τον πρόεδρο απόντα ή κωλυόμενο αναπληρώνει 
ο αντιπρόεδρος και αυτόν ο διευθύνων σύμβουλος ή 
μέλος του διοικητικού συμβουλίου που ορίζεται από 
αυτό". 

2. Οι εισφορές σε είδος των εταιρειών διανομής 
αερίου ως ιδρυτικών μετόχων των εταιρειών παροχής 
αερίου εξαιρούνται από το πεδίο εφαρμογής του άρθρου 
9 του κ.ν. 2190/1920, όπως ισχύει. 

Άρθρο 45 

Χρήση φυσικού αερίου για την κίνηση οχημάτων 

α) Το άρθρο 6 του ν. 1108/1980 (ΦΕΚ 304 Α') 
αντικαθίσταται ως εξής: 

Ί. Επιτρέπεται, υπό τις προϋποθέσεις της επόμενης 
παραγράφου, η χρησιμοποίηση υγραερίου (ίΡΟ) ή πε¬ 
πιεσμένου φυσικού αερίου (ΟΝΟ ή άλλου εναλλακτικού 
καυσίμου φιλικότερου προς το περιβάλλον έναντι των 
συμβατικών καυσίμων που χρησιμοποιούνται σήμερα 
(βενζίνη, πετρέλαιο) για την κίνηση αυτοκινήτων οχη¬ 
μάτων. 

2. Με αποφάσεις του Υπουργού Μεταφορών και 
Επικοινωνιών ρυθμίζονται: 

α οι τεχνικές προδιαγραφές του ειδικού εξοπλισμού 
με τον οποίο καθίσταται δυνατή η χρησιμοποίηση υ¬ 
γραερίου (ΙΡΟ) ή πεπιεσμένου φυσικού αερίου (ΟΝΟ) 
ή άλλου εναλλακτικού καυσίμου για την κίνηση αυτο¬ 
κινήτων οχημάτων και οι όροι και προϋποθέσεις ελέγχου 
και ασφαλούς κυκλοφορίας αυτών και 
β. οι τεχνικές προδιαγραφές κατασκευής οχημάτων 
μεταφοράς υγραερίου, πεπιεσμένου φυσικού αερίου, ή 
άλλων εναλλακτικών καυσίμων προς εξυπηρέτηση των 
εγκαταστάσεων διανομής του υγραερίου, του πεπιε¬ 
σμένου φυσικού αερίου ή των άλλων εναλλακτικών 
καυσίμων και οι όροι και προϋποθέσεις ελέγχου ασφα¬ 
λούς κυκλοφορίας και λειτουργίας αυτών. 

3. Μέχρι την έκδοση των 1 2 3 ανωτέρω αποφάσεων, ε- 
ξα κολουθούν να ισχύουν: 

α. Το π.δ. 219/1981 (ΦΕΚ 64 Α) "Περί καθορισμού 
τεχνικών όρων και προϋποθέσεων υγραεριοκίνησης των 
αυτοκινήτων οχημάτων εν γένει ως και περί των όρων 
και προϋποθέσεων ελέγχου και ασφαλούς κυκλοφορίας 

αυτών*. Όπου στο ανωτέρω προεδρικό διάταγμα ανα- 
«ρέρεται το ν.δ. 3100/1954 (ΦΕΚ 254 Α') εννοείται ο ν. 
1575/1985 (ΦΕΚ 207 Α). 

β. Το π.8. 389/1982 (ΦΕΚ 71 Α') "Τεχνικές προδια¬ 
γραφές για τη μελέτη, κατασκευή, εξοπλισμό και έλεγχο 
βυτιοφόρων αυτοκινήτων μεταφοράς υγραερίου*, όπως 
ισχύει*. 

β) Ο τίτλος και οι παράγραφοι 1 και 2 του άρθρου 
1 του ν.δ. 511/1970 (ΦΕΚ 91 Α') αντικαθίστανται ως 

εξής: 

• ι 

'Περίιδρύσεως και λειτουργίας πρατηρίων καυσίμων, 
στάθμών αυτοκινήτων,*πλυντηρίων και λιπαντήρων 
αυτοκινήτων και περί κυκλοφοριακής συνδέσεως ε¬ 
γκαταστάσεων μετά των οδών*. 

Ί. Επιτρέπεται η χορήγηση αδειών ίδρυσης και λει¬ 
τουργίας πρατηρίων καυσίμων, πάσης «ρύσεως σταθμών 
αυτοκινήτων, πλυντηρίων και λιπαντήρων αυτοκινήτων 
σύμφωνα με τα οριζόμενα στην παρ. 2 του παρόντος 
άρθρου. 

2. Με προεδρικά διατάγματα που εκδίδονται με πρό¬ 
ταση των Υπουργών Οικονομικών, Περιβάλλοντος, Χω¬ 
ροταξίας και δημόσιων Έργων και Μεταφορών και 
Επικοινωνιών, καθορίζονται τα αρμόδια όργανα, οι όροι 
και οι προϋποθέσεις ίδρυσης και λειτουργίας πρατηρίων 
καυσίμων, πάσης φύσεως σταθμών αυτοκινήτων, πλυ¬ 
ντηρίων και λιπαντήρων αυτοκινήτων κειμένων εντός 
και εκτός εγκεκριμένων σχεδίων πόλεων, καθώς και οι 
όροι και προϋποθέσεις για την κυκλοφοριακή σύνδεση 
των ανωτέρω εγκαταστάσεων ή επιχειρήσεων με εθνι¬ 
κές, επαρχιακές, δημοτικές και κοινοτικές οδούς.* 


Υ) Με απόφασή του Υπουργού Μεταφορών και Επι¬ 
κοινωνιών καθορίζονται τα αρμόδια όργανα, οι όροι και 
προϋποθέσεις για τη χορήγηση αδειών ίδρυαης και 
λειτουργίας πρατηρίων πεπιεσμένου φυσικού αερίου 
(ΟΝΟ) για πιλοτικές εφαρμογές. 

δ) Καταργείται η διάταξη του άρθρου 7 του ν. 1108/ 
1980. 

Άρθρο 48 

Μείωση του Ε.Φ.Κ. στο πετρέλαιο 
για ηλεκτροπαραγωγή 

Ι.α. Στο πρώτο εδάφιο της παραγράφου 2 του άρθρου 
23 του ν. 2127/1993 (ΦΕΚ 48 Α') προστίθεται περίπτωση 
ε' ως εξής: 


•ΕΙΔΟΣ ΚΩΔΙΚΟΣ ΠΟΣΟ ΦΟΡΟΥ ΜΟΝΑΔΑ 

_ Σ.Ο. ΣΕ ΔΡΑΧΜΕΣ ΕΠΙΒΟΛΗΣ 

ε) πετρέλαιο 
εσωτερικής 
καύσης 
(0ΙΕ8ΕΙ) κί¬ 
νησης που 
χρησιμοποι¬ 
είται απο¬ 
κλειστικά για 
την παραγω¬ 
γή ηλεκτρι- 

κού ρεύματος ΕΧ 27.10 00,69 41.000 _ χιλιόλιτρο- 

β. Η ισχύς της παραγράφου αυτής αρχίζει από 1ης 
Δεκεμβρίου 1999. 

Άρθρο 47 
Έναρξη ισχύος 


Από την έναρξη ισχύος του νόμου αυτού, κσταργείται κάθε γενική ή ειδική διάταξη που αντίκειται στις διατάξεις του. 
Η ισχύς του νόμου αυτού άρχεται από τη δημοσίευσή του στην Εφημερίδα της Κυβερνήσεως, εκτός εάν ορίζεται δια¬ 
φορετικά σε επί μέρους διατάξεις. , , 

Παραγγέλλομετη δημοσίευση του παρόντος στην Εφημερίδα της Κυβερνήσεως καιτηνεκτελεσητου ως Νομού του 

Κράτους. 


ΕΣΩΤΕΡΙΚΩΝ. 
ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Β.ΠΑΠΑΝΔΡΕΟΥ 


Αθήνα, 21 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΟΝΙΟΥ Ε. ΒΕΝΙΖΕΛΟΣ 


ΠΕΡΙΒΑΛΛΟΝΤΟΣ. 
ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Κ. ΛΑΛΙΟΤΗΣ 


ΕΡΆΣΙΑΣ ΚΑΙ 


ΚΟΙΝΩΝΙΚΩΝ ΑΖΟΑΛΙΣΕΩΝ 

Μ. ΠΑΠΑΪΩΑΗΝΟΥ 


ΔΙΚΑΙΟΣΥΝΗΣ 

Ε. ΠΑΝΝΟΠΟΥΛΟΣ 


ΜΞΆΟΟΡΩΝΚΑΙ 

ΕΠΙΚΟΙΝΩΝΙΩΝ 

Τ. ΜΑΝΤΕΛΗΣ 


ψ· 

ϊ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα. 21 Δεκεμβρίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΠΑΝΝΟΠΟΥΛΟΣ 

ΡΩΙΜΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: νννννν.βί.ςτ 
β-τηβΐΙ: ννβόη'ΐββίθΐ’ @ βΐ.ςμ 


ΥΠΗΡΕΣΙΕΣ 

ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ _ 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗ ΣΗΣ Φ.Ε.Κ. _ 

5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ.Κ. 262 23 (061) 6381 100 

5248188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 ] 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251) 46 888 / 47 533 


ΤΙΜΗ ΦΥΛΛΩΝ - Μέχρ, 8 αελίδ.ς 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελίδες και άνω προσαύξηση 100 δρχ. ανά βσέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
_2531_ 

Α'(Νόμοι, Π Α, Συμβάσεις κ.λπ.) 000 6 » Χ &500°?* 

Β' (Υπουργικές αποφάσεις κ.λπ.) ί’-ΥΪ” 750 » 

Γ (Διορισμοί, απολύσεις κ,λπ.Δημ. Υπαλλήλων) 15.000 » 3 500 - 

Δ'(Απαλλοτριώσεις, πολεοδομία κ.λπ.) 1 500 » 

Αναπτυξιακών Πράξεων (Τ.Α.Π.Σ.) ” 750 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) ιο.υυυ β 

Παράρτημα (Προκηρύξεις θέσεων ΔΕΠκ τλ) 5.000 » ^ ^ 

Δελτίο Βιομηχανικής Ιδιοκτησίας (ΔΕ.Β.Ι.) ™ υ 150 „ 

Ανωτάτου Ειδικού Δικαστηρίου (Α.Ε.Δ.) ^ 500 „ 

ΠροκηρύξεωνΑ.Σ.Ε.Π · . 12.500 »_ 

Ανωνύμ ων Εταιρειών & Ε.Π.Ε. ____■__ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.00 0 » 12 500 " _| 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

υε τη ωοοντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. , 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 

* Η^υ^ρ^ή^ει'για ένα χρόνα που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 

* Ηεγ^ραφή ή ανανέωσή αργότερο μ^φΐ τον Μάρτιο κάθε έτους. 

* ΑνύΥρο φα διπλοτύπων, ταχυδρομικές επιταγές και χρηματικά γραμμάτια δεν γίνο νται δεκτά. -_—— 

|-Οι υπηρεσίες εξυπηρέτησης των πολιτών λειτουργούν καθημερινά από Οβ .ΟΟ' έως 13·00 __| 


Κ.Α.Ε. εσόδου υπέρ 
ΤΑΠΕΤ 3512 

3.000 δρχ. 

